Ardura falta salatzen dugu Osalan eta UPV/EHUren aldetik | LAB SINDIKATUA\nLan Osasuna Idazkaritza Lan istripuak Ardura falta salatzen dugu Osalan eta UPV/EHUren aldetik\nArdura falta salatzen dugu Osalan eta UPV/EHUren aldetik\nLan Ikuskaritzak segurtasun neurrien falta ikusi eta prestazioen gainordainarekin zigortu du Bilboko Ingenieritza Eskolako istripu hilgarriagatik.\nGaur astelehena, urriaren 8an, helarazi digute UPV/EHUko prebentzio delegatuekin Bizkaiko Lan Ikuskaritzaren errekerimendua, irailaren 28, Bilboko Ingenieritza Eskolaren II eraikinera sartzea debekatzen duena pasa den maiatzean istripua gertatu zen eskileratik eta egun dauden baimenak kentzea, atea “larrialdiko irteera” soilik izan daitekeelako. Eskailera eta baranda araudira egokitzea ere planteatzen du, eta eskailera zati horren argiztapena berrikustea.\nLan Ikuskaritzan dio “istripuaren arrazoia eraikin baterako sarbidea izatea da honek araudia betetzen ez duenean” eta “istripua izatea laguntzen du, bere zabalera dela eta, erdiko barandarik ez egotea eskailera horietan”.\nLan Ikuskaritzaren arabera, prebentzio arloko araudiaren ez-betetze baten aurrean gaude, bai Laneko Arriskuen Prebentzio Orokorreko Legearen xedapen orokorrena, bai lantokietan segurtasun eta osasuneko gutxienekoen inguruko Errege Dekretuan sarbide eta larrialdi-irteera eta eskaileren inguruan jasotakoak, arlo sozialeko arau-hauste eta zigorren testu berrituak onartzen dituena.\nIkuskaritzak ez du arau-hauste akta proposatzen “UPV/EHU administrazio publikoa delako, prebentzio arloan zigortu ezin dena”, baina segurtasun eta higiene neurriak direnez langilearen istripuaren arrazoi zuzena, “dagozkien prestazioegatiko gainordaina (…) eta errekerimendua proposatzea” ere proposatzen ditu, eta aipatu errekerimendu horren exekuzio epea berehalakotzat jotzen du.\nLABeko atal sindikalaren hasierako balorazioa\nUPV/EHUko LABen atal sindikalak erakutsi nahi du nahiko asebeteta dagoela Bizkaiko Lan- Ikuskaritzak UPV/EHUri egin dion errekerimenduagatik.\nNahikoa asebeteta diogu, eskatzen duelako berehala amaitzea segurtasun neurrien faltaren inguruko ez betetze eta irregulartasunak Bilboko Ingenieritzia Eskolan M.A.N. langilearen istripu hilgarria eragin zuten larrialdi eskaileretan eta UPV/EHUri inposatzen diolako honen ondorioz emango diren prestazio ekonomikoen %50eko gainordaina.\nHala ere, LABek bere iritziz onartezinak diren bi egoera aipatu beharr dauka. Batetik, UPV/EHUri arau-hauste aktarik ezin proposatu izatea, administrazio publikoak zigorretatik salbuetsita baitaude prebentzio arloan (prestazioen gainordaina kenduta, istripuaren arrazoi zuzena baldin bada segurtasun eta higiene neurrien gabezia). Bestetik, Osalanek gaur arte erakutsi duen ardura falta azaltezin eta guztiz onartezina, oraindik ez baitu langilean hilabete koman egon ondoren hil zen langileak jasanadako istripuaren ikerketaren derrigorrezko txostena aurkeztu. UPV/EHUk ere erakutsi zuen ardura falta, jakin dugun moduan, hilabete baino gehiago behar izan baitzuen Osalanek eskatutako dokumentazio helarazteko.\nGuzti honengatik jarraituko dugu UPV/EHUri exijitzen ondorio hilgarriak izan dituen istripu onartezin honetan egondako erantzukizunak garbitzeko, Bilboko Ingenieritza Eskolakoak bezalako baldintzei aurre egin eta zuzen daitezen berehala, Eskola hau ez baita Unibertsitate publiko bakarra, laneko segurtasun eta osauneko araudian ez betetzeak ematen direna.


Buru Beltza Elkartea | Arrapitz\nBuru Beltza elkarteak Manex Buru Beltza izeneko ardien hazle batzuk biltzen ditu, arrazaren zaintzeko eta sustatzeko, eta transhumantzia sistemen laguntzeko xedez.\n06 75 88 64 51 / 05 59 37 49 66\nAstelehenetik ostiralera 9etatik 17etara\n2010an, azken 30 urteetan Manex Buru Beltzen %60aren desagertzea ikusirik (80.hamarkadan 200 000 burutik 2018an 74 000 burura ttipituz), laborari talde batek, Buru Beltza elkartea sortu zuen.\nGaur egun, departamendu osoan banaturik diren 95 hazlek osaturik, Buru Beltza elkarteak, mendiaren erabilpena eta AOP Ossau Iraty sormarkarekin harremana sustatuz, Manex Buru beltza arraza sistema iraunkorretan, babestea eta defenditzea du helburutzat.\nManex Buru Beltza, orokorrean, Euskal Herriko mendi guneetan hazia da : etxaldeen %75a Garazi-Baigorri, Oztibarre-Iholdi eta Xiberuan aurkitzen da eta hauen barne %95-k mendia erabiltzen dute. Manex Buru Beltza, AOP Ossau-Iraty sormarkako arrazen artean, mendian denbora gehien egoiten den arraza da, bortuan 6 hilabete pasatzen ahal ditu. Mendia baliatzen duten sistema iraunkorretan hazia, lurraldearen baldintzei eta uda bortuan iragaiteko egokitua da. Arraza honek bizi luzetasun haundia du eta\naxurien hazteko gaitasun onak ditu.\nArraza babesteaz gain, Buru beltza elkarteak, egunerokotasunean laborantxa iraunkorraren alde lan egiten du, mendia erabiliz, etxaldeen iraunkortasuna segurtatzen duten sistemak sustengatuz.\nSelekzio eskema berri bat\nHasiera batean, elkartearen lan ardatz nagusia selekzio eskema berri baten plantan ezartzea izan zen. Selekzio zentroarekin elkarlanean, eskema hunen helburua irizpide berri batzuen integratzen zen. Hala nola, orain arte, selekzioa, esnearen produkzioa emendatzeko baizik ez zen bideratua izan. Gaur egun, arrazaren estandarra edo iraunkortasuna bezalako irizpideak integratu nahi dira. Gisa hortan, selekzio eskema laborarien beharrei eta mendia erabiltzen duten sistemei egokitua litaike.\nArrazaren eta mendia erabiltzen duten sistemen promozioa\nBuru Beltza elkarteak eta Garaziko Ikastolak elkarlanean antolaturik, Bortuaren Eguna bi urte guziz iragaiten da. Egun horrek pesta eta kultura uztartuz, mendiaren erabilpenari sensibilizatzea du helburutzat. Euskal mendiko eragile desberdinak biltzen dituen gertakari honen bidez, Manex Buru Beltza tokiko ardi arraza, eta artzaingoa sustatzen dira. Ardi eta Bortuko AOP Ossau Iraty gasna lehiaketen bidez, parada da publiko zabal bati ardi Buru beltzak eta bere produktuak ezagutaraztea.\nBortütik eraistea edo “Fête de la transhumance” urtero irailan Ligi Atherein antolatua da. Egun horren kari, bortutik jausten diren ardi tropen desfilea ikusteko parada da.\nBestalde Buru Beltza elkarteak SIL-OVIN, BPREA, BTS ACSE et Production Animales bezalako formakuntzetan parte hartzen du aurkezpen batzuen egiteko.\nAhantzi gabe, elkarteak, urtero, argazki frangorekin, arraza, artzaingoa eta kalitatezko produktuak aitzinera ezartzen dituen agenda bat sortzen du.\nBuru Beltza arrazaren\n2018tik, elkartearen barne, lan talde bat osatu da Buru Beltzaren produktuen baloratzeko egiten ahal denari buruz gogoeta bat eramaiteko. Helburua da ekimen kolektibo zehatz\nbatzuei buruz pentsatzea, ondoko galderei erantzuteko :\nNola Manex Buru Beltzekin ari diren etxaldeen eredu ekonomikoa segurtatu eta babestu, arraza horrekin plantatzea sustatzeko ?\nNola egin Manex Buru Beltzaren egiazko eta kalitatezko irudiaren erabilpenak ondorio ekonomikoak ukan ditzan etxaldeentzat ?\nNola egin, etxalde hauek sortzen dituzten lurraldearen ingurumenari lotutako abantailak ekonomikoki baloratzeko ?\nartzainen enplegu bolsaren kudeatzea\nLangilegoaren beharrei eta enplegatuak diren artzainen prekaritate arazoei begira, Enplegu Bolsak, hurbileko laguntza bati eramanez, artzain beharretan diren laborarien beharrei erantzutea eta artzain enplegatuak lurraldean egonaraztea du helburutzat.\nEnplegu bolsak, artzainak lana eskaintzen duten laborariekin harremanetan jartzen ditu, beren proiektu profesionalaren muntatzen laguntzen ditu, formakuntza, zerbitzu edo enpleguari lotutako egitura egokiei buruz bideratzen ditu.\nPeio ELICEITS ko-lehendakaria,\nMikel NEGUELOUA ko-lehendakaria,\nArgitxu OURET idazkaria,\nPeio ETCHEVERRIA diruzaina,\nXimun LUCU Bulegoko kidea\nSelekzio eskema eta arrazaren promozioa\nArtzainen enplegu boltsa\n06 38 36 81 41\nHorrek barne hartzen ditu:\n– Elkartearen aldizkariaren errezibitzea;\n– Marroen katalogo bat;\n– Egutegi bat.\nTélécharger le bulletin d'information n°11\n« Bonet Beltz » (bulletin d’information de l’association)\nTélécharger le bulletin d'information n°12


"Negar eta barre egin dugu elkarrekin; prozesu bizia izan da" - Nafarroako Hitza “Negar eta barre egin dugu elkarrekin; prozesu bizia izan da” – Nafarroako Hitza\n“Negar eta barre egin dugu elkarrekin; prozesu bizia izan da”\n2019, urtarrilak 25 Elkarrizketak 328\nOholtzara lehendabizikoz igoko dira gaur, Barañaingo auditoriumean, Mejorana eta Perro Verde elkarteetako hainbat kide. Sufrimendu psikosozialeko esperientziak izan dituzten pertsonak dira, eta haien testigantzak oinarri hartuta osatu dute Que nadie camine por mi mente con los pies sucios lanaren gidoia. Sormen prozesuan ikasitakoaz aritu da Garbi Losada zuzendaria (Algorta, Bizkaia, 1959).\nNola sortu da proiektua?\nGiza eskubideen gaia jorratzeko prestatzen dugun hirugarren obra da hau. Lehen urtean, langabetuekin eta migratzaileekin egin genuen lan, eta, iaz, berriz, zaharrekin. Orain, dibertsitate mentala duten pertsonekin ari gara, Acronica Producciones taldeko kideekin batera.\nZergatik hautatu duzue dibertsitate mentala dutenen kolektiboa?\nUste dugulako gai hori tabutzat hartzen dela oraindik ere. Ez dugu ahaztu behar, ordea, datuek diotela lau pertsonatik batek izanen duela adimen osasuneko arazoren bat. Baina ez dugu horri buruz hitz egin nahi ere. Estigma sozial handia dago, eta autoestigma ere bai. Acronica taldeko kideek ere gaia jorratu nahi zutela jakin genuenean, aukera ona zela pentsatu genuen.\nDiagnostikoa duten pertsonekin eta aktore profesionalekin egin dugu lan. Prozesua hagitz aberasgarria izan da. Egia erran behar badut, uste dut hitz hori motz gelditzen dela zer sentitu dudan azaltzeko. Biziki hunkigarria izan da dena. Gidoia dibertsitate mentala duten pertsonen testigantzak oinarri hartuta osatu dugu. Hagitz eskuzabalak izan dira, eta lanerako gaitasun handia izan dute.\nOngi moldatzen dira oholtza gainean?\nBai. Hasieran uste genuen baino asmo handiagoko lana osatu dugu azkenean, arrazoi horregatik, hain zuzen ere: ikusi dugulako oholtza gainean lan egiteko gaitasun handia duela taldeak. Talentu handikoak dira, eta erabat murgildu dira prozesu osoan. Zenbait unetan, profesionalak ez direla ere ahaztu egin zait, hagitz ongi egiten dutelako lan, eta eskatzen diedan guztia egiteko prest direlako. Eszenarik zailenak ere ederki prestatu dituzte, beti daudelako lan egiteko prest. Ziur naiz hagitz lan interesgarria izanen dela emaitza.\nOngi uztartu duzue, beraz, amateurren eta profesionalen arteko lana?\nBai. Mila Espiga aktoreak aspaldi hasi zuen bere bidea, eta egunotan erran dit hau izan dela gehien gogobete duten proiektuetako bat. Profesional eta pertsona gisa izandako esperientzia zoragarria izan delako.\nEstigmaren auzia aipatu duzu; gero eta biziagoa da, halere, dibertsitate mentalaren arloko aktibismoa. Sumatu duzue mugimendu horren eragina?\nMejorana eta Perro Verde elkarteetako kideak ditugu taldean. Lan handia egin dute dibertsitate mentalaren aldeko mugimendu horretan, eta hori sumatzen da. Hasieran, adibidez, erabat hunkitu ninduen beren istorioak kontatzeko eta sentitzen zutena azaltzeko erakusten zuten eskuzabaltasunak. Anitz eman digute. Dena. Hori guztia natural kontatzeko lana egina dute, eta hori agerikoa da. Eskertzekoa da. Nik uste dut pertsona indartsuagoak direla beren istorioen berri eman eta gero. Ahaldundu direla. Bide horren zati bat elkarrekin egin dugu, obrari esker. Negar egin dugu elkarrekin, hunkitu gara, barre egin dugu, denetarik. Hagitz prozesu bizia izan da elkarrekin egindako lana.\nElkar ezagutzea da estigmak bazter uzteko gakoa?\nBai. Eta hori da, hain zuzen ere, lanaren bidez zabaldu nahi dugun mezua. Elkar ezagutzeko beharra. Gure helburua izan da, gainera, dibertsitate mentala duten pertsonek hartzea hitza. Haien esku utzi dugu eman nahi izan duten mezua aukeratzea. Hori da gakoa. Arlo teknikoa, ikuskizunarekin lotutakoak, guk zuzendu ditugu; baina mezua, gidoia, erran nahi duguna, haiek erabaki dute. Haien eskutik egin dugu guk aurrera.\nErronka izan da bi alde horiek, arlo artistikoa eta arlo soziala edo politikoa batzea?\nBai. Bi arlo horiek ongi uztartzea izan da gure erronka nagusia. Gidoia osatzeko prozesua, adibidez, neketsua izan da; neurri handi batean, bizia izan delako, eta denen artean osatu dugulako, entseguetan. Musika, bideo irudiak eta bertze ere erabili ditugu, eta horrek guztiak ongi funtzionatzen duela uste dut. Poesiak badu bere tokia, umoreak ere bai. Oro har, nik uste dut lan honek lortuko duela ikuslea hunkitzea.\nAzken uneko urduritasuna bazter utzita, dena prest?\nBai. Urduritasuna berezkoa du antzerkiak. Ni urduri nago, eta aktoreak ere bai. Baina, batez ere, ilusio handia dugu gure lana erakusteko. Kontuan izan behar dugu anitzentzat oholtza gainera igoko diren lehen aldia izanen dela hau. Anitzek ohitura handia dute jendaurrean hitz egiteko, ekintzaile sutsuak direlako.\nBarañainen estreinatu eta gero, zer bide eginen duzue?\nIgandean Atarrabian aurkeztuko dugu lana, eta otsailaren 1ean eta 3an, berriz, Antsoainen eta Arangurenen. Oraingoz aurkezpen horiek lotu ditugu, baina izanen dira gehiago. Estreinaldiarekin, nolabait, amaiera emanen diogu orain arteko prozesuari.\nHasiera bat ere izanen da, ezta?\nBai, zalantzarik gabe, oholtza gaineko aldi guztiak ezberdinak baitira. Gauzak beti dira ezberdinak, eta hori da, hain zuzen ere, antzerkiak duen onena eta txarrena, aldi berean. Espazioak ezberdinak dira, eta tokian tokiko egoerara egokitu behar dugu dena. Iruñerriko antzoki guztietan egin ditugu entseguak, eta horrek abantaila txiki bat ematen digu.\nZuretzat zer izan da obra hau prestatzeko lana?\nGiza eskubideen arloa jorratzeko beharra sortu zitzaidan Koldo nebaren heriotzagatik. Nik banuen nire barruan bete egin behar nuen huts bat. Eta giza eskubideen arloko lan horri ekin nion. Amak beti erran izan dit buruarekin lotutako kontuek edozein unetan egiten dutela eztanda. Eta hala dela uste dut. Alzheimerrari buruzko lan bat egin nuen. Gai honen inguruko interesa banuen, baina gauza anitz ez nituen ezagutzen. Lan hau egin dudan bitartean konturatu naiz oraindik ere indarrean direla desagertutzat jotzen nituen hainbat egoera.\nDibertsitate mentala duten pertsonak ospitaleetan ohera lotzeko sistemez ari zara?\nBai. Ikaragarria da. Giza eskubideak daude jokoan. Sufrimendu handia dago, eta uste dut jendeak ez duela horren berri. Nik ere orain ikusi dut gauzak nolakoak diren. Lan handia bada egiteko.


GOIENAn ere QR kodeak | Teknopataren txokoa\n2011(e)ko urriak 14 Komunikazioa Iruzkinik ez\nIban Arantzabalen blogean irakur daitekeenez, GOIENA ere hasi da QR kodeak erabiltzen papereko (eta telebistako) edizioetan, sarean aurki daitezkeen eduki gehigarrien URLak emateko. Planteamendu ezberdina da lehengoan komentatu genuen ARGIA astekariak egin duenaren aldean, baina bere logika ere badu.\nGOIENAren hurbilketan interesgarriena egin zaidana, kodeok erabiltzeko sortu duten ‘estilo liburua’, nolabaiteko balio erantsia eman nahian. Hona Ibanen blogetik zuenean kopiatutako dekalogoa zortzikoa gora (CC lizentziak!!!):\nErabiliko dugu informazio gehigarriren bat ematen badugu: elkarrizketa bat paperean atera eta elkarrizketa luzeagoa mp3an, edo bideoan, edo… Gurean eskaneatzera animatzen denak zeozer gehiago jasoko du beti.\nArgazki galeriak ditugunean. Paperean sartzeko baino argazki gehiago ditugunean erakusteko: jaiak, kontzertuak, albiste interesgarriak irudi aldetik… OÃ±atiko jaietan paperean atera genituen 5 argazki, baina 100etik gora genituen goiena.net-en.\nEz dugu erabiliko paperean dagoen gauza bera qr bidez lortzeko. Jakinekoa da interesa ere izan dezakeela helbidea gordetzeko eta geroago irakurtzeko, etab.Â Baina ez dugu horrelakoetan erabiliko.\nEz dugu QR-ekin ale guztia josiko. Neurrian asmatu behar da. Erabili behar direnean erabili eta kito. Erabiltzearen aldeko, baina plastadarik eman barik.\nErabili QR dezenteak. Hau da, behin inprimatzen ditugula ez daitezela txikiegiak izan. Edozein doako programarekin erabiltzeko modukoak izan daitezela tamainaz.\nQR-en ondoan ez jarri azalpen luzerik “hemen aurkituko dituzu jaietako argazki gehiago…” horrelako esaldirik ez. QR-a nahikoa da huts hutsean.\nTelebista saioetan ere erabili izan dugu. Kasu honetan saioa amaitu osteko kredituetan.\nArrakasta? ikusiko dugu. Gura dugu probatu. Kontuan izan Estatuan 12 milioi lagun baino gehiago sartzen direla sarera eskuko telefonotik… Gazteen kontua dela esaten dute askok… bai zera! Sartzen diren horietatik %50 dira 35 urtetik gorakoak.\nEuskal Herriko Ikus-entzunezkoen Rallya Elgetan\nElgetako Goibeko Kultur Elkarteak eta Topaguneak, Euskara Elkarten …


2013 14 urteko gida digitala by Salbatore Ikastola - issuu\nSALBATORE MITXELENA IKASTOLA MARIA ETXE-TXIKI KALEA 14 20800 ZARAUTZ\nBazkide ekarpenak..................... 3. orr. Batzordearen osaketa ................. 4. orr. Azpibatzordeak .......................... 5. orr. Barneko antolamendua ............... 6. orr. Mailako tutoreak ........................ 7. orr. Espezialitateak / arloak .............. 8. orr. Orientazio departamentua .......... 9. orr. Bizikidetza plana ............... 10 / 11. orr. Irakaskuntza informazioa.......... 12. orr. Mailako guraso bilerak ............ 13. orr. Aurtengo kuotak ...................... 14. orr. Ordutegiak / Ikastolen festak .... 15. orr. Autobusa - Haur Hezkuntza...... 16. orr. Autobusa - Lehen Hezkuntza.... 17. orr. Jangela ..................................... 18. orr. Kirol Plangintza ....................... 19. orr. Aurtengo erronkak ................... 20. orr. Aurtengo inbertsioak................. 21. orr. Osasun Protokoloa ................... 22. orr. Datuak babesteko legea ............ 23. orr. HH- 2ko ikasleen egutegia ....... 24. orr. HHko ikasleen egutegia ........... 25. orr. LHko ikasleen egutegia ........... 26. orr. DBHko ikasleen egutegia ........ 27. orr. Gogoratu informazio hau guztia web gunean eskura dezakezuela. www.zarauzkoikastola.org\nAURTENGO INBERTSIOAK, AURRERA! DAGOENEKO 12.000 € LORTU DIRA!\nBaina 30.000 € behar ditugu Batzarrean jaso zenuten informazioan, hurrengo lau urtetarako plangintza ekonomikofinantzarioan den-denok gaude zuzenean inplikaturik. Familien kasuan, bakoitzak borondatezko ekarpena egitea da irtenbide bat. Ondo asko dakizue zein larria den egoera. Oraingo ekarpenek proiektua baldintzatuko dute. Diru guztia INBERTSIOETARA bideratuko da; honela, arnas piska bat hartzeaz gain, gure eraikinak azken aldian galdu duen balioa berreskuratzeko bidean jarriko ginateke. Hori gutxi balitz, mantentze aldera egindako konponketek gure eguneroko beharrei erantzungo liekete. (Ikus 21. orrialdea) BATZORDEA BAZKIDE EKARPENA EGIN NAHI DUT IZEN ABIZENAK: .................................................................................................. NA: .................................................................................................................. KONTU KORRONTEAREN 20 DIGITUAK: ……………………………………………………. URTEKO BORONDATEZKO EKARPENA: 50 € 100 € Beste bat ....................................................... .. ORDAINKETA BAKARREAN (EKAINA) BI ZATITAN (EKAINA ETA AZAROA) BESTE BAT: .............................................\nFATIMA ARANGUREN EIZAGIRRE (LEHENDAKARIA) SALVADOR BERGARA ERCILLA (LEHENDAKARI ORDEA) INES ETXABE BELAMENDIA IDOIA ZAMAKONA ORMAETXE TXOMIN AIZPURUA ARRUTI ARANTZAZU FERNANDEZ DE ARROIABE IDIGORAS JOXE M. JAUREGI OTAMENDI REBEKA ALBERDI KORTA\nPAKO SERRAS URIA AITZIBER ETXABE MUXIKA EDURNE REKONDO ANDUEZA JAIONE LASA GARMENDIA ENARA ARRIETA BERASATEGI JOXEAN ELOLA AZPEITIA IZASKUN ETXEBERRIA ARRUTI\nMAITE LARRAÑAGA CIARSOLO\nJOSUNE MURUA MURUA\nADMINISTRARI OROKORRA ZIORTZA GIL OJANGUREN\nALBERTO ANSUATEGI COBO JESUS M. GARATE URRUZOLA ANJEL EIZAGIRRE ODRIOZOLA\nAZPIBATZORDEAK Batzordearen lana dinamikoagoaz gain eraginkorragoa izan dadin, azpibatzorde desberdinak daude eraturik. Beraz, lantalde osagarriak direla esan daiteke. Bertan, zenbait batzordekide izateaz gain, parte hartu nahi duen guztiari irekitzen zaizkio ateak. Ondorioz, partaide berriak izateko prest zaudeten guraso nahiz langileak, hurbil zaitezte lasai asko gure idazkaritzara informazio zuzena jaso dezazuen. Ongietorriak!\nA Z P I B A T Z O R D E A K\nPedagogia Kirolak Zerbitzuak Ekonomia Kontratazioa Sustapena\nZUZENDARITZA TALDEA: ZUZENDARIA, ETAPETAKO KOORDINATZAILE PEDAGOGIKOAK, ADMINISTRARI OROKORRA ETA IDAZKARI OROKORRA TALDE PEDAGOGIKOA Ikastola osoaren koordinazioa eta gidaritza pedagogikoa darama. Beraz, unean uneko behar, arazo eta ekarpenei erantzuten die koordinatzaileek, orientatzaile eta zuzendariak osaturiko talde honek. Zuzendaria: Josune Murua Orientatzaileak: Onintza Rivero, Miren Sorreluz H.H.-L.H.ko Koordinatzailea: Belen Maiz D.B.H.ko Koordinatzailea: Belen Murua D.B.H.ko Koordinatzaile Laguntzailea: Agurtzane Loiola\nADMINISTRAZIO TALDEA: ZUZENDARIA, ADMINISTRARI OROKORRA, ADMINISTRARIA, IDAZKARI OROKORRA ETA IDAZKARIA\nHAUR HEZKUNTZA HH 2 HH 3\nOLATZ SOLABERRIETA AGEDA BEGIRISTAIN\nANA M. AGOUES / AINHOA KORTAJARENA\nKONTXI AIZARNA TAMARA ESKOBAR OLATZ ZUBIMENDI / LEIRE COLMENERO AGURTZANE AGIRRE\nMARIAN AROZENA AITZIBER ETXABE ARANTXA URBE ENARA ARRIETA / OLAIA EPELDE\nLEHEN HEZKUNTZA LH 1 LH 2\nSERGIO ARISTI ISA MARITXALAR\nMIREIA ARRUTI MAITE JORBA IMANOL ESNAL / EVA GOMEZ\nGARBIÑE GONZALEZ DE NAIARA ROTETA DURANA\nAMAIA ARRUTI MAITANE IRIBAR ENERITZ GARMENDIA / ITZIAR URIA\nMIRIAM MENDOZA / M. KARMEN ELORZA JOXEAN ELOLA\nENARA URANGA / MAITE SAENZ\nDERRIGORREZKO BIGARREN HEZKUNTZA DBH 1 DBH 2 DBH 3 DBH 4\nMAITENA LEÑENA / JURGI OLAIZOLA PAKO SERRAS / XABIER ETXABE AGURTZANE LOIOLA / NEREA ARRUTI ANA ARISTI / ANJEL EIZAGIRRE\nMAITE SAENZ / ALIZIA BENITEZ\nANTTON FERNANDEZ / NEREA ALBERDI\nESPEZIALITATEAK / ARLOAK\nPlastika: Pako Serras – Jurgi Olaizola Gorputz Hezkuntza: Ana Aristi – Enara Uranga – Onintza Garcia Erlijioa: Itziar Uria Ingelesa: Alizia Benitez – Mari Karmen Elorza – Nerea Alberdi – Oihana Guridi - Mireia Letamendia – Maite Pardo – Ana Agoues Musika: Mertxe Isasti Liburutegia: Itziar Uria Teknologia: Jon Etxeberria – Xabier Etxabe – Jurgi Olaizola Frantsesa: Izaskun Etxeberria – Edorta Galatas Informatika: Xabier Etxabe – Jon Etxeberria Ikus-entzunezkoen Tailerra: Pako Serras – Jurgi Olaizola Zientzien Tailerra: Nerea Arruti – Jaione Lasa E.K.A.: Fernando Rojo – Miren Sorreluz – Mertxe Isasti – Maitena Leñena Hiritartasun Hezkuntza: Edorta Galatas - Fernando Rojo – Nerea Alberdi I.K.T. Dinamizatzailea: Jon Etxeberria Ikasys koordinatzailea: Paloma Gabirondo Agenda 21 koordinatzailea: Joxean Elola Kirol koordinatzailea: Hodei Esteban Zaintza zerbitzua: Josune Eskobar H.H. Teknikariak: Josune Eskobar – Ines Etxabe Euskaraz bizi: Fernando Rojo – Onintza Garcia – Enara Uranga\nORIENTAZIO DEPARTAMENTUA Gure funtzionamenduaren zutabe garrantzitsua izanik, ikastetxearen egituran integratuta\nlaguntzaileek osatzen dute: Orientatzaileak: Onintza Rivero (HH-LH), Miren Sorreluz (DBH) Irakasleak: Mertxe Zubillaga (DBH), Arantxa Beristain (LH). Laguntzaileak: Ainhoa Aranburu, Estitxu Rojo, Edurne Holgado eta Josune Eskobar. HELBURU OROKORRAK: Guztien artean, irakasle eta tutoreekin batera ikasleen jarraipena egiten dute.  Ikastetxeko hezkuntza premia berezien beharrak koordinatu, baliabideak kudeatu eta arazoak bideratzen dituzte.  Ikasleei orientabide pertsonala edo bokazionala ematen zaie. Hainbat kurtsotan aukeraketa egin behar direnez, erabakiak hartzen laguntzen zaie. Horretarako taldeka, testak pasatzen dira edota banakako eskaerei erantzuna ematen zaie.  Ikasketa zailtasunen aurrean, prebentzio lana egiten da, detekzio goiztiarraren bidez eta berehalako eskuartzearen bidez. Arlo hauek jorratzen dituzte:\n2013-2014 IKASTURTERAKO BIZIKIDETZA PLANA\nBizikidetza Plana: Hezkuntza proiektuko erakundearen balioak, pertsona eredua eta heziketa eredua lortzen lagunduko digu. Ikasleak beren arduratan, harremanetan eta eguneroko gatazkei aurre egiteko moduan aldaketa esanguratsuak lortzeko hezkuntza bultzatuko du eta elkar zaintzeko kultura garatzen lagunduko digu. Helburu orokorrak: • •\nElkarbizitza hobetzeko ekimenak sustatzea eta garatzea. Hezkuntza komunitatea osatzen dugun kide guztion arteko harremanak modu egokian bideratzea.\nSor daitezkeen gatazkak hezkuntza irizpideekin eta modu baketsuan konpontzeko bideak ezartzea.\nElkarbizitzarako beharrezkoak diren arauak eta hezkuntza komunitateko kide guztien eskubide eta betebeharrak ezagutzera ematea ekimen prebentiboei lehentasuna emanez.\nBizikidetza Behatokiaren osaketa: Hezkuntza komunitateko kide guztiak inplikatu nahi ditugu. Zuzendaritzako ordezkaria: Belen Murua. Guraso taldea: Amaia Arruti, Arbil Lizarreta, Eneko Alberdi, Eneritz Mayora, Iñigo Ameztoi, Irati Txapartegi, Jon Peñagarikano, Koldo Uribarri, Laura Cobo, Nerea Permach, Onintza Zubizarreta, Pili Zabala. Ikasleen ordezkariak: Izendatzeke. Irakasleen ordezkariak: Ainhoa Kortajarena, Olaia Epelde, Fernando Rojo. Orientazio Departamentua: Onintza Rivero, Miren Sorreluz. Ez dozenteen ordezkariak: Hodei Esteban, Edurne Holgado.\nHelburuak: 1.- Ikastolaren komunitate zentzua bultzatu familien zuzeneko parte-hartze guneak eta uneak indartuz. EKINTZA Guraso koperatibistek famili bazkide berriei azaldu “Ikastola, gure kooperatiba” Ikastolako Talde Iraunkorrean Bizikidetzako Behatokiko gurasoek azaldu “Ikastola, gure kooperatiba” triptikoa eta Geletako Guraso Ordezkarien Taldearen bileran hausnarketa bultzatu. 2.- Kideen arteko harremanak elkarrenganako errespetuan, elkartasunean eta elkarbizitzako arauen barneratzean oinarritu. EKINTZA Ikasleen eskubide eta betebeharrak landu Bizikidetza Arauak adostuz eta komunikatuz Lehen Hezkuntzan Ikasleen eskubide eta betebeharrak landu Barne Araudia aztertuz eta barneratuz Derrigorrezko Bigarren Hezkuntzan Ikastetxeko ongizate orokorraren hobekuntzan lankidetza ikuspegitik Ikasle Laguntzailearen Programa abian jarri 3.- Hezkuntza komunitateko kide guztien formazioa sustatu gatazkak tolerantziaz eta indarkeriarik gabe konpon ditzaten elkarbizitza positiboa bultzatuz. EKINTZA Gatazken ebazpenerako eta berdinen tratu txarrak gertatzen direnerako esku-hartze protokoloak ezagutzera eman eta erabili Tutoretza Plana indartu ikasleentzako elkarbizitzarako gaien inguruko formakuntza espezifiko bezala Mailako Tutore Bileretan gela bakoitzeko harreman dinamikak behatu, aztertu eta beharrezkoa den kasuetan esku-hartu eta gurasoak informatu\nHIZKUNTZEN TRATAMENDUA: EUSKARA: 2 urtetik D.B.H. bukatu arte. GAZTELERA: LH 3tik D.B.H bukatu arte. INGELESA: HH 4 urtetik D.B.H bukatu arte. FRANTSESA: D.B.H etapa osoan: aukerazko gaia. LATINA: D.B.H 4. mailan: aukerazko gaia. AUKERAZKO GAIAK: DBHko mailetan izaten dira: Frantsesa, Zientzien Tailerra eta Ikusentzunekoen Tailerra, Fisika-Kimika, Biologia-Geologia, Teknologia, Kultura Klasikoa eta Latina, Informatika II, Plastika, Musika, Marrazketa Teknikoa,... D.B.Hko etapa osoan zehar, errefortzu modura, Aplikazio Tailerrak.\nHEZKUNTZA JARDUERA OSAGARRIAK DROGA KONTSUMOEN PREBENTZIOA GIZA PAPILOMAREN BIRUSAREN AURKAKO TXERTOARI\nMAILAK 2, 3\nHEZKUNTZA AFEKTIBO-SEXUALA, TRATU ONAK ETA GENERO INDARKERIAREN PREBENTZIO PROGRAMA\n6, DBH 1, 2, 3, 4\nIPUIN KONTALARIA (INMIGRAZIOA, PAREKIDETASUNA) IPUIN KONTALARIA (OSASUN HEZIKETA) “IKASLE LAGUNTZAILE” PROGRAMA: BERDINEN ARTEKO\n4, 5 ETA LH 1, 2\nMAILAKO GURASO BILERAK\nUrtero bezala, ikasturte hasieran mailaz mailako aurkezpena egingo da. Bertan tutoreak ezagutzeaz gain mailari dagozkion ezaugarrien berri emango zaizue. Beraz, bertan elkar ikusiko dugulakoan gaude.\n2013-2014 IKASTURTEKO KUOTAK\n- ESKOLAKO KUOTAK:\nHH2 Eskaintza Zabala: IKASLE bakoitzeko 63 € (12 kuota) Besteak HH2tik DBH4ra: IKASLE bakoitzeko 24,50 € (12 kuota)\n- BORONDATEZKO EKARPENA:\nFAMILIA bakoitzeko 21 € (12 kuota) Ekarpen honek %30eko kenkari eskubidea sortzen du Errenta Aitorpenean, Ikastolaren Herri Onurako izaeraren ondorioz.\n- KIROL KUOTA:\nIKASLE bakoitzeko 12 € (kuota bakarra)\n- GARRAIOA KUOTA:\nERABILTZAILE bakoitzeko 47 € (10 kuota) Kuota hau berrikusi egingo da eta erabakia erabiltzaileen gurasoei jakinaraziko zaie.\n- JANGELA KUOTA:\nERABILTZAILE OSO bakoitzeko 94 € (10 kuota)\n- ZAINTZA KUOTA:\nERABILTZAILE OSO bakoitzeko 45,50 € (10 kuota) (Erabiltzaile kopuruaren arabera kuota alda daiteke)\nGuraso berriei ohartu nahi dizuegu BAZKIDETZA eskuratzeko 18,00 €tako kargua pasako zaizuela iraileko ordainagiriarekin.Dena den, norbaitek\nezintasun ekonomikorik izango balu, etor bedi Ikastolara eta arazoa konponbidean jartzen saiatuko ginateke.\nOHIKO ORDUTEGIA: Goizez: 09:00 - 12:30 Sarrera eta irteerak malguak izango dira: 09:00-09:30 eta 12:00-12:30.\nORDUTEGI ZABALA: 07:45 – 16:30\nHAUR HEZKUNTZA (3, 4, 5 urte):\nGoizez: 09:00 - 12:15 Arratsaldez: 14:30 - 16:30\nGoizez: 09:00 - 12:30 Arratsaldez: 14:30 - 16:30\nDERRIGORREZKO BIGARREN HEZKUNTZA: Goizez: 08:30 - 12:40 Arratsaldez: 14:30 - 16:30 Ostiraletan: 08:30 – 14:45\nIKASTOLEN EGUNAK Hauek izango ditugu kurtso honetako Ikastolen festen egunak: KILOMETROAK\nSalbatore Mitxelena Ikastolak autobusak antolatzeko asmoa du. Dena den, Ikastolaren zeregina autobusak kontratatzera mugatuko da.\nAUTOBUS ORDUTEGIA HAUR HEZKUNTZA\nBAZKALONDOREN VILLA JOSEFINA VISTA ALEGRE LA PERLA SANZ ENEA SAN PELAIO A. PORTU (goian) AZKEN PORTU KIROLDEGIA SAN PELAIO\n13:58 14:00 14:03 14:05 14:07 14:12 14:15 14:20 14:25\nSAN PELAIO SANZ ENEA LA PERLA VISTA ALEGRE VILLA JOSEFINA AZKEN PORTU (goian) AZKEN PORTU KIROLDEGIA\nAzken Portuko ikasleak\n08:45 08:50 08:55 09:02 09:05 09:10 09:13 09:15\nKIROLDEGIA AZKEN PORTU SAN PELAIO VILLA JOSEFINA VISTA ALEGRE LA PERLA SANZ ENEA SAN PELAIO\n12:15 12:18 12:20 12:25 12:28 12:30 12:33 12:35\nARRATSALDEAN SAN PELAIO KIROLDEGIA AZKEN PORTU A. PORTU (goian)\n16:30 16:33 16:35 16:40\nSAN PELAIO KIROLDEGIA VILLA JOSEFINA VISTA ALEGRE LA PERLA SANZ ENEA\n16:43 16:48 16:50 16:55 17:00 17:03\nAUTOBUS ORDUTEGIA LEHEN HEZKUNTZA\nSAN PELAIO SANZ ENEA LA PERLA VISTA ALEGRE VILLA JOSEFINA AZKEN PORTU KIROLDEGIA AZKEN PORTU (goian)\n08:27 08:30 08:35 08:37 08:40 08:43 08:45 08:55\nVILLA JOSEFINA VISTA ALEGRE LA PERLA SANZ ENEA SAN PELAIO KIROLDEGIA AZKEN PORTU SAN PELAIO\n12:40 12:43 12:45 12:50 12:53 12:55 12:57 13:00\nGure ikastolak bi jangela ditu: bata Iñurritzan (HH-3tik DBH-4 arte) eta bestea Azken Portun (HH2). Iñurritzako jangelaren kasuan, bigarren ikasturtez autogestioaren bidez funtzionatuko du. Autogestioarekin gure helburua zerbitzu onena eskaintzea da, eta bereziki dimentsio etiko integral batetik abiatuta ikasleak hainbat baloretan eta ohitura osasungarrietan heztea. Gure jangela autogestionatuak bat egiten du elikadura-subiranotasunaren eta kalitatearen printzipioekin, eta, beraz, kontsumitzen diren jaki gehienak bertako ekozleei edo dendetan erositakoak dira, sasoikoak eta gehienbat ekologikoak. Aurtengp menuak d’Elikatuz-ko (Ordizia) nutrizionistaren laguntzaz diseinatuak dira. Langileei dagokienez, sukaldaria, sukaldari-laguntzailea eta jangelako koordinatzailea ikastolako langileak dira, eta begiraleak Sorginmuño elkartekoak. Azken Portuko jangelako bazkaria eta menua Aibak catering enpresak eramaten ditu.\nMenuak: Jangela bakoitzak bere menuak ditu. Ikastolako web orrian zein idazkaritzan eskuragarri daude. Bazkariez gain, afarirako proposamenak ere egiten dira irizpide dietetikoen arabera. Kuotak: Jangela egunero erabiltzen duten ikasleen hileko kuota 94 €-koa da (urtean 10 kuota, irailetik ekainera). Asteko egun jakin batzuetan soilik erabilitako ikasleen kasuan, hileko kuota 18,8 €/eguneko da (urtean 10 kuota, irailetik ekainera). Ez dira aldiko bajak onartzen, ez bada gaixotasun batek eragindako denboraldi luzea (aste batetik aurrera). Informazio gehiago: “Jangelen Gida” izeneko liburuxkan jasota dago, hau ere ikastolako web orrian zein idazkaritzan eskuragarri. Iñurritzako jangelaren ospakizunetarako erabilera: Urtebetetzeak bertan ospatu nahi badira, guraso arduradunak idazkaritzan izena eman beharko du jangelako giltza jasotzearekin batera. Jangela erabat jasota eta garbi uztearen erantzukizuna bere gain hartuko du.\nKIROL PLANGINTZA DESIDERATA Nire gurasoei, irakasleei, entrenatzaileei, nagusiei... Badakit denek maite nauzuela. Zuetako bakoitzak uneoro erakusten dit, nonahi, eta nik zuengatik ere sentitzen dut. Eta ematen didazuen maitasun horren izenean nahiko nuke ahalik eta modurik sinple eta garbienean haz nadila utz diezadazuela. Utzidazue erakusten dudan alaitasun horrekin jolasten. Utzidazue nik izan nahi dudan haurra izaten. Ez iezadazue eskatu, agian, etorkizun batean garrantzitsuak izango diren gauzak lor ditzadan, zeren eta horien bila abiatzeak, niretzat gaur egun beharrezkoak direnak galtzea ekartzen baitu. Utzidazue benetan dudan adinarekin bizitzen, bizitzan behin bakarrik izango dut eta. Eta ez ezazue nire bizitza eta pertsona hainbeste planifikatu. Ez ezazue nire porrotengatik etsi, porrotak eragiten didan mina niri berehala ahazten baitzait, eta derrepentean nago berriro jolasteko eta dibertitzeko prest. Ez itzazue garaipenak nire bitartez bilatu; eta ez eskatu zuek izan zineten bezalakoa izan nadin, ezta zuek izan ezin zenuten bezalakoa ere. Haurra naiz, eta izaten jarraitu nahi dut. Eskerrak ematen dizkiet nire gurasoei Klub hau aukeratzeagatik, non hainbeste lagun on egingo dudan; eskerrik asko entrenatzaileei ere, kirolari on bat izan nadin hezten nautelako. Batzuetan ohartzen naiz sufritu egiten duzuela jokoan ari naizenean, eta ez dut nahi hala izan dadin, zeren eta ni, une horretan zoriontsua naiz. Jokatzen ari naizenean, barrutik begiratuta badirudi zuek, kanpokoak, nire bitartez lehiatzen ari zaretela, zeloak dauzkazuela eta garaipena iristen ez delako sufritzen duzuela. Denbora utziko bazenidate, ulertuko zenukete garai honetan hala behar duela izan, kirolean, bizitzan bezala, denak ere denbora behar duela, eta inoiz eman ahalko dizuet garaipenik. Mesedez... utzidazue presiorik gabe jokatzen, erronkarik gabe, hainbeste zuzenketarik gabe, zuek kezkatuta ikusi behar izan gabe, eztabaidan eta baita, inoiz ere, nigatik borrokan ere... Mesedez... utzidazue jolasten, ondo pasa dezadan, zoriontsu izan nadin. Haur bat naiz, ez ahaztu. Haur bat naiz... eta bizitzan behin bakarrik izango naiz.\n2013-14 IKASTURTERAKO ERRONKAK: PLAN ESTRATEGIKOA 1. Herrian ondo txertatuta eta ikasle guztientzat irekia 1.1 Gizartearekin dugun konpromisoa eta komunikazioa bermatzea. 1.2 Euskara eta euskal kultura ardatz izanik munduari irekita egotea eta ikastolak egiten duen lana gizarteratzea. 1.3 Ikastola kanpoko harremanetan euskaraz funtzionatu, eta kanpora eskatzen diren zerbitzuetako harreman guztiak (proiektuak, aholkularitza, fakturazioa, e.a.) euskaraz eskatu. 1.4 Kulturartekotasuna bultzatzea. 1.5 Aniztasuna bultzatu. 1.6 Ingurumenaren garapen jasangarria kontutan hartzea. 1.7 Matrikulazioa mantendu eta erronka berriei egokitu. 2.\nBertako pertsonen prestakuntza eta asebetetze mailaz baliatuz, etengabeko hobekuntza sustatu: trebakuntzan, koordinazioan, azpiegituretan, zerbitzu eta kudeaketan (maila pedagogiko, administratibo eta instituzionalean) 2.1 Etengabeko hobekuntzan oinarritutako kudeaketaren bidez, Hezkuntza Proiektua aurrera eramatea. 2.2 IPK (Ikastolako Proiektu Kurrikularra) eguneratuta izatea. 2.3 Kolektibo desberdinen formazioa bultzatzea, partaidetza eta koordinazioa indartuz eta berrikuntza pedagogikoen jabe izanez. 2.4 Irakasle talde egonkorra bermatzea. 2.5 Kalitatezko zerbitzuak eskaintzea. 2.6 Jangela autogestionatua indartu eta doitzea. 2.7 Baliabide egokiz hornitzea. 2.8 Azpiegituren egokitasuna bermatzea. 2.9 Autoebaluazio eta kanpoko ebaluazioak bultzatzea. 2.10 Ikastolen plan estrategikoak aztertu eta baloratzea. 2.11 Ikastolako Hezkuntza Proiektua garatzeko aliatuen plana eguneratu eta gauzatzea. 3.\nHezkuntza komunitatea osatzen duten kolektiboen arteko (guraso, ikasle, langile eta laguntzaileak) komunikazioa, parte hartzea eta inplikazioa indartu. 3.1 Kolektiboen arteko komunikazioa eta partaidetza sustatzea. 3.2 Komunitateko kideen arteko harremanak, demokrazian eta parekidetasunean oinarritzea. 3.3 Komunikazio bideak indartzea. 4.\nIkaslearen hezkuntza integrala ahalbideratu, hezkuntza konpetentzia orokorrak ardatz hartuta 4.1 Ikastolen Elkartetik konpetentzien inguruan eskainitako formazioa eta baliabideak (materialak, metodologia, ....) geurera aplikatu. 4.2 Ikasleak oinarrizko bost konpetentzietan hezi: pentsatzen eta ikasten ikasi, komunikatzen ikasi, elkarrekin bizitzen ikasi, norbera izaten ikasi, egiten eta ekiten ikasi. 4.3 Ikasleak eta irakasleak konpetentzien ereduaren arabera ebaluatzeko pausuak ematen jarraitu. 5. Eleaniztasuna bermatu 5.1 Hizkuntza Proiektua (HIZPRO) garatzea. - 20 -\nHor. Hor familien eta langileen ekarpenaren lehen fruitua. Esan bezala, lehentasunetan aurrenengoan zegoen kirolgunea berritzea. Gutxi balitz, uda partean eta ikaslerik ez dagoela aprobetxatuz, nahi genuen bezala. Hor 100 metroak saltaka bizian egiteko gunea; hor iraupen-lasterketarako mila buelta emateko modua; eta, nola ez, oztopo-lasterketek ere beren parada izango dute, oztopoak oztopo. Dena txukun-txukun. Inbertsioen plangintzan, DBH3 eta 4ko gelen digitalizazioa ere hor dago: jada hastera goaz arbel digitalak eta proiektoreak jartzera gelaz gela. DBH1 eta 2 hornituta ditugularik, atzera bueltarik ez du prozesu honek. Eta egingo dugu. Dena den, ez dugu ahaztu behar inbertsioekin jarraitzeko ezinbestekoa dela familia ekarpenak handitzea, baita oraingoz langileek egindako bazkide laguntzaileena ere. Horrek baldintzatuko du gure inbertsioetarako aurreikuspena. Garbi dago, DENOK gure ekarpena egiten badugu ez dela arazorik izango Batzarrean aurkeztutako plangintza bideratzeko. Baina ardura eta borondate horrek DENONA behar du izan. Ez baitago besterik.\nOSASUN PROTOKOLOA Osasun protokoloa aurrera eramateko talde bat sortu zen Ikastolan eta EUSKO JAURLARITZAREN PROZEDURA oinarri hartuta funtzionatzen du gaur egun. Honen helburua gaixotasun kronikoak, epe luzerakoak etab. dituzten ikasleak ongi zaintzea, noizean behin gertatzen diren istripuak ongi bideratzea eta Ikastolako langileen aldetik berdin jokatzea da. Hau guztia aurrera eraman ahal izateko, gurasoen eginbeharrekoa ondorengoa izango da: • Haurrak epe luzerako edo kronikoa den osasun arazoren bat badu (zeliakia, asma, epilepsia, diabetesa…), aitak/amak/tutoreak tutoreari jakinaraziko dio, osasun ziurtagiria aurkeztuz. Era berean, egoera berezien aurren ikaslea nola tratatu azalduko da eta ikaslearen fitxa bat beteko da honako datu hauekin: -Gaixotasuna eta bere eragileak. -Sintomak. -Tratamendua. Ikastolan medikazioren bat eman behar izanez gero, tutoreak familiaren baimen sinatua izatea ezinbestekoa da edozein kasutan. • Beharrezkoa da ikasturte hasieran guraso berriei Ikastolak igorritako baimen orria sinatzea eta bertan jarritako puntuei erantzutea. Argi utzi nahi da idatzizko baimenak hartuko direla kontuan prozedura aurrera eramaterakoan eta telefonoz kontrakoa esanda ere, ez dela kontuan hartuko. Honako puntuak agertuko dira: - Baimena ematea edo ez ikastolako langileei, puntualki errezetarik gabeko medikamentua (Termalgin, Ibuprofeno “Dalsy”, Apiretal) eman ahal izateko seme edo alabari, guraso edo arduradunarekin telefonoz hitz egin ondoren. - Anbulatoriora kotxez eramateko baimena ematea edo ez kasu arinetan. Baimen hau sinatzeak Ikastolako langileei bakarrik ematen die eskumena ikasleak anbulatoriora eramateko, beraz, beste gurasoek ezin dituzte eraman. - *DBH: Ikasleren bat ondoezagatik etxera bidali behar bada, aurrez gurasoen baimena sinaturik eduki eta unean telefono dei baten bidez beraien oniritzia jasotzea ezinbestekoa da. Ea aurtengo ikasturtea Ikastolako kide guztiontzat osasuntsua suertatzen den!\n1999ko abenduaren 13ko 15/99 Lege Organikoa, Izaera Pertsonaleko Datuak Babesteari buruzkoa.\nIndarrean dagoen lege honi jarraiki, guraso guztioi zeuen eta zeuen semealaben datuei buruzko informazioari buruzko oharra azaltzen dizuegu honako honetan. Bertan datuen erabilerari buruzko zehaztapenak azaltzen ditugu eta gurasoek nahiz ikasleek ahalbidera dezaketen eskubideen berri ematen.\nâ€œDatu Pertsonalak Babesteari buruzko abenduaren 13ko 15/1999 Lege Organikoan xedatzen dena betez, zuen datu pertsonalak IKASLEAK, ORIENTAZIOA, SENIDEAK eta BAZKIDEAK fitxategietan sartuta daudela eta horien helburuak Ikastolako ikasleen kudeaketa akademikoa, ikasleen pedagogia terapeutikoa, senideen kudeaketa, ikasleen jarraipen akademikoa eta kuoten kobrantza eta bazkideen kudeaketa egitea eta erakundearen informazioa banatzea direla jakinarazten dizuegu. Datu horiek Ikastolak sortzen dituen komunikazio tresnetan erabili ahalko dira eta jangelako langileei, kirol ekintzak antolatzen dituztenei, ikastolen elkarteei nahiz administrazio publikoei laga ahalko zaizkie, goian zehaztutako helburuak betetzeko xedez. Fitxategiak Datuak Babesteko Agentzian aitortu dugu eta datuen segurtasuna bermatzeko neurriak ezarri ditugu. Fitxategi horien erantzulea SALBATORE MITXELENA IKASTOLA bera da eta, horri dagokionez, hala nahi izanez gero, aipatu Legean aurreikusitako sarbide, zuzenketa, ezeztapen eta aurkaritza eskubideak balia ditzakezu; horretarako Maria etxe txiki, 14, 20800 Zarautz helbidera eskaera bat bidali behar duzu NA edo nortasuna egiaztatzeko beste agiri batekin batera.â€?\nIRAILA O1 O2\nI 6 13 20 27\nURRIA A2 A3 O1 O2 1 2 3 4 8 9 10 11 15 16 17 18 22 23 24 25 29 30 31\nAZAROA A3 O1 O2 1 6 7 8 13 14 15 20 21 22 27 29 30\nOTSAILA A3 O1 O2\nURTARRILA A3 O1 O2 1 2 3 8 9 10 15 16 17 22 23 24 29 30 31\nAPIRILA A2 A3 O1 O2 1 2 3 4 8 9 10 11 15 16 17 18 22 23 24 25 29 30\nEKAINA A3 O1 O2\nUZTAILA A2 A3 O1 O2 1 2 3 4 8 9 10 11 15 16 17 18 22 23 24 25 29 30 31\nABENDUA A3 O1 O2\nMARTXOA A3 O1 O2\nA1 2 9 16 23\nI 1 8 15 22 30\nMAIATZA A3 O1 O2 1 2 7 8 9 14 15 16 21 22 23 28 29 30\nEgun erdia Jai Ikastolako jaia\nI 3 10 17 24\nI 2 9 16 23\nIRAILA A2 A3 O1\nInformeak banatzeko eguna\nInformeak banatzeko egunak\nEgin zuen ekarpena inbertsioek aurrera egin dezaten!\nE-mail: zarautz@ikastola.net Tlf. 943- 831752 / Fax- 943- 833690\n2013 14 urteko gida digitala


I. Alebin Harrobi Futbol Klub Txapelketea Lemoan\nLemoako Harrobi Futbol Klubak kimuentzako txapelketea antolatu dau, hilaren 26an Arlonagusia futbol zelaian.\nTxapelketak egun osoa hartuko dau. Izan be, goizeko bederatzi t’erdietan hasiko dira ligaxka partiduak, finalaurrekoak bostetan, hirugarren eta laugarren postuak seiretan jokatuko dira, finala zazpiretan eta sariak zortziretan bananduko dira.\nKategoria honetan 11-12 urte bitarteko umeak jokatuten dabe eta guztira 12 taldek hartuko dabe parte. "170 ume inguru eta Euskal Herriko talderik potenteenetarikoak egongo dira bertan, baita Aragoiko Zaragoza be" azaldu deutso BEGITUri Alex Maguregi antolatzaileak. Arabatik, Alaves, Ariznabarra eta Aurrera Vitoria taldeak egongo dira; Bizkaitik, Athletic Club, Baskonia, Danok Bat, Otxandioko Vulcano eta Lemoako Harrobi. Gipuzkoatik, Antiguoko eta Eibar, eta Nafarroatik, Osasuna.\nHarrobik maila honetako talde bi ditu eta txapelketan talde bietako "nahasketa" bat aterako da zelaira.\nKluba egonkortzen doa\nTxapelketa hau antolatuteko arrazioa, etorkizunaren alde egitea dala dinoe Harrobitik. "Ume eta gazteen futbolean ikusten dogulako etorkizuna klub egonkor bat egiteko, eta benetan aberasgarria dalako klub osoarentzat eta baita herria eta herriko jentearentzat be. Momentuz adin honetako txapelketa hau indartu gura dogu, urtero-urtero handituz joan daiten".\nHarrobik guztira 10 talde daukaz: 3 futbol eskolan, benjaminetan 2, alebinetan 2, infantiletan 1, kadeteetan 1 eta jubeniletan neska talde bat.


Deskargatu Nox App Player 7.0.2 – Vessoft\nWindowsGarapenEmulatzaileak eta makina birtualakNox App Player\nKategoria: Emulatzaileak eta makina birtualak\nOrri ofiziala: Nox App Player\nNox App Player – Android sistema eragilearen emulatzaile indartsua. Softwarea produktibitate handia da, kontrol-parametro osagarriak eta osatutako tresnen multzoak. Nox App Player-ek Google Play aplikazioak, jokoak eta bestelako edukiak deskargatu eta ordenagailuko apk-fitxategiak deskargatzeko aukera ematen du. Softwarea teklatua, sagua, gamepads eta beste joko kontrolagailu batzuetatik sartzen laguntzen du. Nox App Player-ek sistema anitzeko sistema bat du, hainbat jolas emuladorea bakarrarekin exekutatzeko eta konektatzeko tokiko askorentzako.\nHainbat kontroladoretako sarrera euskarria\nGoogle Play-eko edukia deskargatzea\nIruzkinak Nox App Player\nNox App Player erlazionatutako softwarea\nSoftwarea instalatu eta exekutatzeko sistema eragile ezberdinak edozein ordenagailu parametroak ingurune birtualean diseinatuta dago.\nBlueStacks App Player – Android sistema eragilearen emulatzailea. Programak Android aplikazioen eta softwarearen kalitate erreproduzitzailea bermatzen du.\nAndroid aplikazio eta joko exekutatu tresna hauek. Era berean, hainbat eduki-behera kargatzea doakoa zerbitzuetatik onartzen.\nIntelliJ IDEA – Softwarearen garapen ingurune adimenduna garatzaileen zeregin garrantzitsuagoen errendimenduan eta kontzentrazioan oinarritzen da.\nCodelobsterIDE – PHP garatzeko prozesua optimizatu eta errazteko editorea. Programak fitxategiak editatzeko aukera ematen du eta kodearekin lan erosoak egiteko tresnak biltzen ditu.


Landa turismoa | Navarra en FITUR 2021 / Nafarroa FITURen 2021\n19 maiatza I 17:20 - 18:00\n17:20 LANDA TURISMOA NAFARROAN.\nHistoria duten Irantzuko Lurreko mendiko ibilbide eta bideak. “Irantzuko Lurrak pausoz pauso” lehiaketa.\nCharo Apesteguia.Irantzuko Lurrak elkartea.\nIrantzuko Lurrak elkarteak datorren Nazioarteko Turismo Azokan, 2021eko Fiturren, bere ekoturismoko eskaintzarik onena aurkeztuko du. Historia duten 18 mendiko ibilbide. Horien bidez, bisitariek baso, pagadi, paisaia eta arroila ikusgarriez gozatzeko aukera izanen dute, Urbasa eta Andiako parke naturalean, eta, horrez gain, ibilbide antzeztuez, geocaching-az eta turismo aktiboko jarduera eskaintza zabal batez. Era berean, lehiaketa berritzaile bat aurkeztuko dugu, mendiko ibilbideak argazkilaritzarekin uztartzen dituen “Irantzuko Lurrak pausoz pauso” lehiaketa.\nFamiliei zuzenduta, mendiko ibiltaririk onenak eta argazkirik onena sustatu eta saritzen ditu.\nLanda ostatuetan asteburuak, tokiko produktuen saskiak eta ekoesperientzia ugari zozkatuko dira, gure eskaintzako 10 mendiko ibilbide aukeratuak osatu eta adierazitako lekuen argazki baten bidez baieztatzen dituztenen artean. Horrez gain, argazki guztien artean onena aukeratu eta sari berezia emanen zaio. Lehiaketaren oinarriak Irantzuko Lurrak elkartearen webgunean argitaratuko dira. Anima zaitez parte hartzera eta Irantzuko Lurretako naturaz, historiaz, antzerkiaz eta turismo aktiboaz gozatzera!\nNafarroako Erriberako Hegazti Behatokien Sarea EDER partzuergoa\n2020an, Nafarroako Erriberan 4 hegazti behatoki sortzeko azpiegiturak gaitu ziren: Azagran, Tetones ibarbasoan (Tutera), Pulguerko urmaelean (Tutera-Cascante) eta Buñuelgo ibarbasoan. Behatoki berri horiek, Erriberako herrietan dauden beste hirurekin batera, Nafarroako Erriberako Hegazti Behatokien Sarea osatzen dute.\nIratiko Soinu Paisaiak\nIrati – Orreaga Landa Turismo Elkartea. Alicia Mendibe.\nProiektua elkartearen lurralde osoan barrenako ibilbide batean datza: Luzaide, Azpegi (Aezkoa), Artze/Artzibar, Orotz-Betelu, Sorogain (Erroibar).\nIbilbide horretan, lurraldea beste modu batera ezagutuko dugu eta bertan dauden altxor txikiei balioa emanen diegu. Hori egiteko, elkartearen webgunea bisitatuko da (www.turismoselvadeirati) eta QR kode batzuk deskargatuko dira. Horien bidez, protagonistek kontatutako istorioak in situ irudikatuko ditugu. Hala, bost mugarri daude: enborrak errekatzeari eta kontrabandoari buruzko benetako bi lekukotza eta Donejakue bideari, Galtzada Erromatarrari eta Megalitoei buruzko hiru istorio. QRak leku estrategikoetan kokatuta daude, turistak bila ditzan (beraz, jolas moduko bat ere bada), eta, halaber, entzun ditzan. Bidaiatu eta lurraldea ezagutzeko beste modu bat da. Kontua da jakitea eremu horretan pertsonak bizi direla egun, baina duela urte asko beren aztarna utzi zuten beste jende batzuk ere bizi izan zirela.\nAskotariko pertsonak –lurraldearekin lotura dutenak nahiz loturarik ez dutenak– aritu dira lankidetzan proiektua lantzen, eta haiei esker gauzatu da proiektua. Beste alde batetik, Foru Komunitatean gauza berria da; izan ere, ez dago QR bidez osatutako halako beste ibilbiderik.\nHalaber, eskainitako produktuaren jasangarritasuna kontuan hartu da; izan ere, QR kodeak egur birziklatuko euskarri batean jarri dira eta hori, era berean, bertan dagoeneko zegoen elementuren batean, hala, ez da beste ezer jarri behar izan.\nErronkari, Espainiako herri ederrenen artean


Euskal Naziotasuna: Podemos eta bestelakoak –\nEtxebizitzen prezioaren iruzur erraldoiak jaioterritik (Donostiatik) bota baninduen ere, orain arte, beti, Gipuzkoan erroldatuta eta lan egin dut. Halere, oraindik arrotz dut EAE delako eremua. Pais Vasco; EAE; Comunidad Autonoma… horiek guztiak ez ditut atsegin.\nEroskiren marka zuriko zenbait produktutan Elkargo horren maparekin batera Euskadi irakurtzean, Erkorekarekin gogoratzen naiz. Gure bi aitonen jaioterrietara joaten naizean (Goizueta eta Morentin) atzerritarra ote naizen galdetzen diot nire buruari; Gure Esku Dagoren azkeneko giza-katearen mapa ikustean, AHTren Y-ibilbide berria izango ote zen pentsatu nuen; Ezker Abertzalearen eledun ohi baten artikuluan vasco y navarros irakurri nuenean, betaurrekoen beharra nuela pentsatu nuen.\nAzkeneko hilabeteetan EAE izeneko eremu horretan indarrean dagoen estatus juridikoa aldatzeko negoziazioek ez naute motibatu. Eragile politikoen jarrera, ulertu, uler dezaket, baina herrikide askori gertatzen zaien moduan, ilusio gutxi pizten dit negoziazio horretatik atera daitekeenak.\nIlusioa, eraldaketa sakona eta lan-grina berpiztu ahal dituzten bestelako proposamenak jorratzea eskatzen dit nire gogoak. Hori dela eta, ez dut sakonki jarraitu negoziazio horietan eman diren eztabaidak. Izan ere, sakonki ezagutzeko ere zailatasunak izango nituzke, elite politikoen arteko solasaldia izaten ari baita.\nHalako batean, berriz, eztabaidetako batean, jarrera harrigarri batek asaldatu ninduen: Podemosek balizko estatutu berri horretan onar zitekeen “euskal naziotasuna” ez luke ontzat emango.\nPodemosek PNVek eta EHbilduk ados lezaketen estasus juridiko berriak nekez asetuko lituzke ezkerreko independentiston nahiak, baina gai hori pertsonalki (milaka herrikidei bezalaxe) ukitzen nauelako, bereziki haserretu naiz, talde moratuak diskriminatzen nau-gaituelako baieztatu da eta.\nJakina denez, naziotasun eskubidea NBEren 15 artikuluaren bidez babesten da. Inori ezin zaio naziotasuna ukatu edota naziotasun inposatu. Horretaz gain, Estatu espainiarraren konstituzio aurretiko eskubide onartua dugu euskal herritartasuna, garatu ez badute ere. Gauzak horrela, harrigarria bezain lotsagarria da Podemosek euskal naziotasuna ukatu izana.\nEstatu espainiarreko bipartidismoa birrintzeko sortu omen zen Podemos alderdiak Catalunyan erakutsi zuen nori zor dio leialtasuna; orain, Euskal Herriko mendebaldeko hiru herrialdetan ere erakutsi du espainiar supremazismoa onartzen duela. Hau da, Podemosek ez du inolako arazorik espainiar naziotasuna onartzeko. Gehiago esango nuke, ez du arazorik espainiar naziotasuna eta subdito izaera derrigorrez inposatzeko; aitzitik, euskal naziotasuna ez luke arautuko.\nArestian nioen, gai honek pertsonalki ukitzen nauela. Batetik nire burua ezkerreko ekintzaile gisa kokatzen dudalako eta ezkerreko alderdi batengandik elkartasuna espero nuelako; baina batik bat, 2.000 urtean beste 200 lagunekin batera espainiar naziotasunari uko egin niolako euskal naziotasuna aldarrikatzen (lagun batzuek frantsesari uko egin zioten, noski). Ekintza hark espetxera eraman ninduen eta garai hartako Estatu espainiarreko ezkerreko taldeek ez zuten ezer egin eta ikusten dudanez, etorkizunean jarrera aldaketarik ez da antzematen.\n2.000 urtez geroztik ez dut DNIrik; pasaportea ere zaharkitu zait, nire hitza eusteko asmotan nabil, nirea ez den naziotasuna onartzeko asmorik ez dut. Gure giza eskubidea da, horren aurrean zer proposatzen du Podemosek? Diskriminazioa, menpetasuna, bigarren mailako herritarra izatea?\nCatalunyan bezala; Euskal Herrian ere Podemosek bere mugak non dauden erakutsi du. Estatu espainiarreko beste alderdi politiko bat besterik ez da, jakobinismotik askatzeko gaitasuna ez duen eskaintza politikoa. Podemos-“Euskadik” jarrera hori hartzean, marra jakin batzuk zeharkatzeko asmorik ez duela erakutsi du eta datu hori letra gorriz idatzi behar dugu balizko ibilbide-orri guztietan.\nEuskal naziotasuna izateko eskubidea giza-eskubide den neurrian gehiengo/gutxiengo dinamika guztietatik at dagoen aldarrikapen demokratikoa da, eta nire ustez euskal prozesu askatzaile, eraldatzaile baten ardatzetako bat, herritar guztiok subjetu politiko aktibo bilakatzen gaituen ahalduntze metodoa baita, eta Estatu espainiar zein frantserekin haustura egiteko baimena ematen digun eskubideak.\nEuskal Naziotasuna; Podemos eta bestelakoak\nahal dugu, Espainiarrak, espainiarzaleak, Euskal Naziotasuna: Podemos eta bestelakoak, ezker espainiarra, ezker unionista, podemos\nBejondeizula, Santi Potros!\n4 pentsamendu “Euskal Naziotasuna: Podemos eta bestelakoak”-ri buruz\nZalo Akaziaga 2018-08-07 22:05\nJuantxo 2018-08-07 22:50\nPodemos indar unionista amorratua da, espainiar nazionalista. Baina arazoa ez da hori. Arazoa da EAJ gero eta erregionalistagoa dela, eta EHBilduk EAJren menpe jardutea erabaki duela.\nAratz 2018-08-08 11:46\nBilduk EAJren menpe jarduten duela esatea iraingarria da, aizu. Bilduk jadanik EAJ gainditu egin du autonomismoan.\nPatxi 2018-08-09 23:24\nEz dakit Bildu PnVren menpe egongo den a la ez, dakidan bakarra gaurko koiunturarekin PnVk autodeterminaziorako dokumentu bati ez liokeela edukirik emango! Adibide gardena 155. artikuluarekin eduki degu Catalunyak daukan autodeterminazio eskubidearen alde egon beharrean, alderantziz, PnVk kontrako jarrera erakutsi du, eta hauek dira gaurko estatutu berrien sinatzaileak? Barkatu, baina ja, ja, ja!


Pestiños en la thermomix - Errezetak thermomixean\n1. Pestiños thermomixean\n2. Pestiños thermomixarekin\n3. Pestien historia\n4. Pestiñoen ezaugarriak\n5. Amerikako pestiñoak\n6. Pestiños thermomixean egiteko osagaiak\n7. Pestiños prestatzea thermomixean\n8. Pestiñosen nutrizio balioak termomixean\nAste Santuan asko kontsumitzen den Espainiako gastronomiaren gozo edo pastel tipikoa da pestiñoak, nahiz eta urtean zehar gozotegi gehiagotan aurkitzen ditugun, egia da ezerk ez digula asebetetze gehiago ematen gure etxeko pestiñoak eta tradizionalak prestatzeak baino, baina gure janari prozesadore gogokoenaren laguntzarekin.\nPestiñoetarako orea prestatzea erraza da. Jarrai itzazu jarraian uzten dizkizugun pausoak eta errespetatu kantitateak eta denborak espero diren emaitzak lortzeko.\nMendetik gutxienez pestiñoren existentziaren lekukotasuna dago, nahiz eta ziurrenik askoz ere zaharragoa izan, 1528. urteko La Lozana Andaluzan izan dugun lehen erreferentzia denez, bere protagonistaren sukaldaritzako errepertorioaren zati gisa aipatzen da. Gero, 1791. urtean, pestiñoak Los Locos de Mayor Marca fartsa anonimoan agertu ziren, eta gero El sombrero de tres picos-en agertu ziren 1874an.\nPestiñok Marokoko shebbakiyya-rekin erlazionatuta daudela esan ohi da, Andaluziako jatorri arruntaren teoria indartzen baitute, normalean kontsumitzen diren egunean bereizten baitira. Ramadana baraua bere energia balioarekin apurtzen laguntzen baitu.\nBere oreari sesamoaren zaporea eman ohi zaio. Bere forma aldatu egiten da sukaldearen eta komunitatearen arabera, zabaldutakoa ebaki karratua da, kontrako izkin tolestuak elkarren artean ukitzen dituztelako pestiñoaren erdian. Errezeta batzuetan malaúva edo anisa babarrunak erabiltzen dira.\nCosta Rican, bere ezaugarrien zati bat jasotzen duen pestiño edo "prestiño" izeneko gozoa kontsumitzen da, panelan bainatutako irin frijitutako ore batez osatua. Ekuadorren "pristiños" deitzen zaie eta Gabonetako jaietan eztiarekin edo panelarekin zerbitzatzen dira.\nPrestatzeko denbora15 minsSukaldaritza denbora15 minsDenbora osoa30 mins\nPestiños thermomixean egiteko osagaiak\nThermomix-eko orea pestiñorako\n260 gr gari irina\n75 gr oliba olio birjina estrabarietate biguna 0.4\n75 gr jerez ardoa\n2 koilarakadak legamia kimikoaerrege hautsa\n1 koilarakadak limoi azalaedo laranja\n3 ale gozoak\n1 Tira ale anisa edo malauva\nPestiñoen eztia estaltzeko\n200 gr erleen eztia hutsa\n50 gr ur epela\nEkilore edo arto olio ugari\nLaranja azala apur bat olioa dastatzeko\nPestiños prestatzea thermomixean\nGehitu ale anisa edo malauva limoi edo laranja azalarekin, ale gozoekin eta olioarekin batera. Programatu 5 minutu 90ºC koilararen abiaduran eta alderantzizko biraketan. Berotzen utzi eta iragazi olioa izan ezik, edalontzira itzultzen dugun guztia kentzeko.\nGehitu gari irina, legamia eta jerez ardoa, dena nahastuz, 5 segundotan 5 abiaduran programatuz.\nOratu 5 minutuz termomixaren erpin funtzioa erabiliz.\nEgokitu irin kantitatea behar izanez gero gehiegi itsatsi ez den eta erraz maneiatu daitekeen ore koipetsua lortu arte, dena bat edo bi minutuz nahastuz erpin abiaduran irin pixka bat gehitzen dugun bakoitzean. Kontuz gehiegizkoa ez egiteko edo zaila egingo zaigu.\nEgin bola orearekin eta estali plastikozko bilgarriekin, gutxienez ordu erdi batez deskantsatzen utziz.\nZabaldu orea biribilkin baten laguntzarekin irinitako gainazalean, nahi den lodiera duenean (3 edo 4 mm inguru) nahi dugun tamainako laukietan ebakitzen dugu, nire kasuan 5x5cm inguru.\nMargotu lauki bakoitzaren erdialdea oso ur gutxirekin eta tolestu kontrako bi izkinak bertara, elkartuz.\nBerotu ekilore edo arto olio ugari zapore laranja edo limoi azal pixka bat gehituz, behin beroa azala kendu eta pestiñoak frijitu.\nOndo gorrituta daudenean, paper xurgatzailearen gainean jarriko ditugu soberako olioa kentzeko, pixka bat deskantsatzen utziz eztia bainua prestatzen dugun bitartean, estaldura bikaina bihurtuko duena.\nJarri eztia eta ura thermomix edalontzian, 3 minutu 60ºC programatuta koilara abiaduran.\nJarri pestiños sakonera nahikoa duen edukiontzi handi batean. Bota arretaz nahasketa horien gainean eta kendu kontu handiz, xukatzen utziz rack batean edo, hori ezean, koipeztatutako paperean (inoiz ez zerbitzarietan itsatsiko direlako).\nPestiñosen nutrizio balioak termomixean\nGantzak guztira 9.5g15%\nGantz saturatuak 1.2g6%\nKarbohidratoak guztira 45.2g16%\nZuntz dietetikoa 1.25g5%\nKategoriarusks, Gozokiak eta postreakSukaldeaEspainiako, BegetarianoakTags#aceitedeoliva, #aniseed, #klabos, #harinadetrigo, #levadura, # limoi, # malauva, #winedejerez


naiz: agenda - ‘Zinema Gaur’, Montehermoson\n‘Zinema Gaur’, Montehermoson\n2019/05/31 - 2019/07/01\nGasteizko Montehermoso kulturguneak ‘Zinema Gaur’ egitasmoa hartuko du maiatzaren 31tik uztailaren 1era bitartera. Zine proiekzioak ez ezik, zuzeneko musika, tailerrak eta performanceak ere izango dira Garbiñe Ortegak gidatutako programan.\n‘Respirar, Correr, Mirar’ (2018) Virginia Garcia del Pinoren filmaren eta Mursegoren zuzeneko proiekzio-kontzertuarekin inauguratuko da zikloa.\nEkainaren 1ean eta 2an, dokumental-tailerra egingo da Virginia Garcia del Pinoren eskutik, 10:00etatik 14:00ak arte, eta ekainaren 3an, 19:30ean, bere ‘La décima carta’ lana ikusteko aukera izango da.\nEgitarauak ekainaren 10ean jarraituko du Anahí Berneriren ‘Alanis’ (Argentina, 2017) izeneko lanarekin; eta ekaniaren 17an, Maria Augusta Ramosen ‘O Processo’-rekin. ‘Ojo Guareña Performancea’ ekainaren 24an taularatuko da eta amaitzeko, uztailaren 1ean, Leire Apellaniz euskal zuzendariaren ‘Último Verano’ lana proiektatuko da.


Urteak pasa ahala, gazteok entzuten dugun musika mota, aldatu egin da. Gaur egun gehien bat reggaetoia eta trap estiloak entzuten dira. Bestalde, gaur egun,zoritxarrez, euskal musika gutxiago entzuten da. Gure lanean, artista bakoitzaren deskripzio txiki bat eta bakoitzaren abesti ezagunena aurkeztuko dugu. Hasteko, gustoko ditugun abeslari kanpotarrak jarri ditugu eta ondoren, gustoko ditugun abeslari euskaldunak\nBenito Antonio Martinez Ocasio Puerto Rico, 1994ko martxoaren 10ean jaiotako artista da eta Bad Bunny bezala ezagutzen dugu. Famatu egin zen batez ere 2016 an Diles izeneko abestiarekin. Hear this music produktorarekin kolaboratzen du.\nJuan Carlos Ozuna Rosado, (artistikoki Ozuna deiturikoa), Puerto Ricon jaiotako abeslari ospetsu bat da. 2014. urtean Golden Family Records deituriko produktora batek kontratatu zuen eta hortik aurrera garrantzi handia hartu zuen musika munduan.\nAlba Farelo abeslari cataluñarra da eta bere izen artistikoa Bad Gyal da. 1997ko mairtxoaren 7an jaio zen, eta musika munduan 2016ko martxoren 8 sartu zen, dancehall musika motarekin. Dagoeneko kanta famatu asko ditu.\nElena Caballero, euskaraz abesten duen rapera da. Artistikoki, La Basu deitzen zaio, bere lagunekin gertatutako ekintza batengatik. Artista hau Etxebarrin jaio zen 1983ko urtarrilaren 6an eta bere abestirik famatuenak hauek izan dira:\nTrakamatraka, Ni naiz izotz erregina eta d.a.n.t.z.a\nNasser izen artistikoz nasser rap deitzen da, 17 urteko rapero usurbildarra da. Youtuben asi zen musika igotzen 2016ko abenduaren 27an. Gazte hau santuenean bi izan zen baina musika munduan hasi zenetik, Usurbilera etorri zen bizitzera.


«Urokultibo»: berrikuspenen arteko aldeak - Wikipedia, entziklopedia askea.\n«Urokultibo»: berrikuspenen arteko aldeak\n18:44, 2 azaroa 2018ko berrikusketa\n32 bytes added , Duela 3 urte\n22:47, 5 urtarrila 2018ko berrikusketa (aldatu)\n18:44, 2 azaroa 2018ko berrikusketa (aldatu) (desegin)\n[[Zistitis]] baten atzean bakterio gutxi batzuk daude, [[gernu-infekzio]] gehienak eragiten dituztenak. Ohikoena ''[[Escherichia coli]]'' da (zistitisen %75-%90aren erruduna).\nGizabanako osasuntsu baten gernua esterila da, baina gernu-traktuaren azken zatitik igarotzean bertan dauden bakterioz kutsatu egiten da. Horregatik, txiza egin ondoren hartzen den gernuak [[bakterio]]ak ditu (10 <sup> 3 </sup> KEU/ml -KEU: koloniak eratzen dituzten unitateak-); aldiz, lagina [[maskuri]]tik zuzenean injekzioaren bidez hartzen bada, 10 KEU/ml agertzea [[infekzio]]aren seinalea da.\n* hazkuntza-ingurune hautakorrak: hauek espezifikoagoak dira, eta patogeno zehatz batzuk bilatzeko erabiltzen dira ([[Mc Conkey agar]]ra, [[Sabouraud agar]]ra, [[EMB agar]]ra, [[Chapman agar]]ra, etab).\nUrokultibo batean bilatu ohi diren [[patogeno]]ak hauek dira: ''[[Escherichia coli]]'' eta beste [[koliforme]] batzuk, ''[[Proteus]]'', ''[[Pseudomonas aeruginosa]]'', ''[[Enterococcus faecalis]]'', ''[[Staphylococcus aureus]]'' eta ''[[Candida]]'' onddoa.\n[[Antibiograma]] batek gernutik bakartutako mikrobioaren sentikortasunaren berri emango digu, informazio baliotsua dena gaixoari dagokion tratamendua jartzeko.


Urdaibai Biosfera Erreserba » Ingurumena » Ekosistemak » Lehorreko itsasertzeko ekosistemak\nKantauriar Itsasoaren nagusitasuna indarraz sumatzen hasten da itsasbazterra edo itsasertza deritzogun lur-zerrenda estuan zehar. Berori osatzen duten habitat desberdinak bizi-baldintza berezi batzuen menpean daude. Kresala, haizea eta olatuak dira faktore mugatzaileak. Haiek batera jarduten dutenean aztarna berezia uzten dute ingurune fisikoaren gainean, bizidun gehienei bizirik irautea galerazten diena. Egokitzapen bereziak dituzten batzuek bakarrik egiten dute aurrera faktore horien eraginpean.\nItsasoaren aztarnak beharturik, landare-komunitateek antolaketa berezia daukate itsasaldeko habitatetan. Gazitasuna, lehorketa eta urradurarekiko jarkikortasun-mailaren arabera antolaturik, itsaso-gorabeheren mailaren paraleloki zerrendetan jartzen dira. Itsasoaren aztarna zenbat eta hurbilago nabaritu, landare-aniztasuna eta landare-estaldura gutxitu egiten dira.\nUrdaibaiko itsasbazterrean hiru habitat-mota berezi agertzen dira eta hiruren ezaugarri komuna Kantauriarraren menpe egotearena da. Nabarmena da, lehenik, itsaslabarren zerrenda estua, non itsasoak lur finkoaz talka egiten baitu. Bestalde, itsasoaren kala eta ubilduetan harea-multzoak pilatzen dira itsasbazterrari urre-kolorea ematen dioten hondartza eta dunak eratuaz. Azkenik ibaiek kosta zulatu eta ohe zabalak irekitzen dituzte, handik itsasora sartu eta estuarioa eratzeko. Hiru kasuetan, aldikako kolonizatze-prozesu natural behin eta berriz gertatzen da. Prozesu horren arabera, lurra aberastu, egonkortu eta gazitasuna galdu ahala flora aniztu egiten da, espezie berriak, gutxiago espezializatuak, agertuaz. Faunarako, giro hauen bizigarritasun-mailak oso bestelakoak dira, eta geroago ikusiko den bezala, animalia-aniztasuna bizkor aldatzen da giro batetik beste batera. Baina oro har mareen aldean ugari dira ornogabeak eta arrainak uraren babespean, eta aire zabalean, berriz, animalia gutxi dira bizirik irauteko gai direnak. Hegaztiak hortxe nabarmentzen dira bizitzeko atsegina ez den inguruneko baliabide ugariz baliatzeko duten gaitasunagatik, itsasbazterrari balio handiko aniztasuna emanaz.\nSan Kristobaleko harea-beteketa artifizialean\npaduretako komunitateak (ezkerra) eta\nhondartzetako eta dunetako komunitateak\n(eskuma) bat egiten duten lekua.\nHegazti urtar migratzaileek, negua pasatzeko nahiz migrazioetan zehar egin dituzten aldi baterako geldiuneak egiteko, oso babesleku egokia aurkitzen dute Urdaibain. Estuarioak duen garantiza kontuan hartuz HBBE (Hegaztientzako Babes Bereziko Eremua), RAMSAR Eremua (hezeguneak babesteko nazioarteko gunerik garrantzitsuena) eta Eusko Legebiltzarrak onartutako legearekin Babes Bereziko Eremua izendatu zuten. Gainera, NATURA 2000 Sarean, Europako Natura-Eremu Babestuen Sarean alegia, Europa Batasunaren Garrantzizko Lekua (BGL) da. Gaur egun, Kontserbazio Bereziko Eremua (KBE) izendatzear dago.\n3. Hondartzak eta dunak


Sareko segurtasun-ezarpenak konfiguratzea\nHirugarrenak baimenik gabe sartzea ekiditeko eta sarearen kontrako erasoak eta hausturak blokeatzeko, komunikazioa IP helbide zehatz bat duten gailuetara mugatzeko aukera dago. Komunikazioa murriztea firewallak erabiliz\nTLS sarearen bidez bidalitako datuak zifratzeko protokolo bat da eta sarritan erabiltzen da web-arakatzaile edota posta elektronikoko aplikazioen bidezko komunikazioarentzako. TLSak sareko komunikazio segurua ahalbidetzen du hainbat egoeratan makinan sartzean, adibidez Urruneko EIa edo helbide-liburua kudeatzeko softwarea erabiltzean. TLS erabiltzeko gakoa eta ziurtagiria konfiguratzea\nTLSak aplikazio zehatz batean erabilitako datuak zifratzen ditu, web-arakatzaile batean edo posta-aplikazio batean adibidez, eta IPSec-ak IP pakete guztiak (edo IParen informazio erabilgarria) zifratzen ditu. Honi esker, IPSec-ek TLSk baino sistema moldakorragoa eskaintzen du. IPSec ezarpenak konfiguratzea\nGailu bat 802.1X sarera konektatzen eta komunikazioa ezartzen saiatzen bada, gailuak erabiltzaile-autentifikazioa burutu beharko du konexioa erabiltzaile baimendu batek egina dela frogatzeko. RADIUS zerbitzariak autentifikazio informazioa jaso eta egiaztatzen du eta sarerako komunikazioa baimentzen edo baztertzen du autentifikazioaren emaitzaren arabera. Autentifikazioak huts egiten badu, LAN etengailu batek (edo sarbide-puntu batek) sarearen kanpoaldetiko sarbidea blokeatuko du. Makina 802.1X sare bati konektatu ahal zaio bezero-gailu gisa. IEEE 802.1X autentifikazioaren ezarpenak ezartzea


Plazak ikurrinaz eta kantuz bete dira Aberri Egunean - Uribe kosta - Hiruka.eus\nPlazak ikurrinaz eta kantuz bete dira Aberri Egunean\nAnder Zarraga 2021-04-06 11:32\nErandion kalejira egin zuten, gero Irailaren 23a plazan ekitaldi bategaz bukatzeko. © ERANDIOKO UDALA\nIazkoa bezala, aurten ere ezohiko Aberri Eguna ospatu da apirilaren 4ean. Hala ere, Euskal Herria Baterak antolatutako dinamika jarraituta, hainbat herritar atera dira plazetara abestera eta abertzaletasuna aldarrikatzera.\nDomekan, apirilaren 4an, Euskal Herriko plazak jendez bete ziren Aberri Eguna ospatzeko antolatu ziren ekitaldi xumeetan. "Keinu bat batera" leloagaz, Euskal Herria Batera dinamikak enparantzetan elkartzeko deia egin zuen, manifestazioak saihestu eta segurtasun neurriak bermatzeko helburuagaz, hain zuzen ere. Hala, elkarretaratzeak egin zituzten lurraldeko 115 udalerritan, tartean, Erandion, Areetan-Romon, Sopelan, Algortan eta Leioan.\nBesteak beste, Itzubaltzeta/Romoko Santa Eugenia plazan 135 pertsona inguru elkartu zirela aipatu dute antolatzaileek, aldiz, Leioan 160 lagun izan ziren bulebarrera bertaratu zirenak. Horietan, Gernikako arbola, Txoriak txori eta Ikusi mendizalea abestiak kantatu zituzten, besteak beste.\nEkitaldietan Euskal Herria Batera dinamikaren mezua ere irakurri zuten, adierazteko pandemiaren testuingurua aproposena izan ez arren, milaka pertsona kalera atera direla "komunitate kohesionatu eta sendoaren beharra" aldarrikatzeko. "Gure herriaren askatasunaren alde, demokraziaren alde eta herritar guztion bizitza duinen alde borrokan segituko dugula" ere gehitu zuten.\nErredakzioa api 02 Uribe Kosta\nEuskal Herria Batera dinamikak "Euskal Herri burujabea" aldarrikatuko du domekan, hilaren 4ean, Aberri Egunean. Kontuak horrela, herriko plazetan e...


Inicio - SASOI\nPertsona osasuntsuak, enpresa osasuntsua ENPRESAK, PERTSONEK OSATZEN DITUZTE intelektual sortzaile eta dinamikoaren oinarria da SASOI FISIKO ONA JARDUERA Zure enplegatuak zaintzen badituzu, horiek zure bezeroak zainduko dituzte LEHENDABIZI ZURE ENPLEGATUAK eraginkortasuna hobetzen du LAN-ONGIZATEAK LANEAN\nLanaren eraginkortasunean hobetzeko azken urteetan emaitza onenetakoak lortu dituen tresnatzat hartzen da.\nSASOI Bienestar Laboral/Lan Ongizateak eredu propio eta tresna espezifiko bat garatu du planteatutako helburuak gauzatzeko.\nSASOI Bienestar Laboral/Lan Ongizatea goi-mailako kualifikazioa duten espezialisten diziplina anitzeko talde batek osatzen du.\nZer da Lan Ongizatea?\nLAN ONGIZATEA lanaren eraginkortasunean hobetzeko azken urteetan emaitza onenetakoak lortu dituen tresnatzat hartzen da (erabaki zailak hartzea, sormena, kontzentrazioa, estresarekiko erresistentzia…).\nEgunerokoan, ez da beti erraza gure gorputza eta burua sasoian izatea. Lan-ingurunean, faktore ugarik baldintzatzen dute gure osasuna, eta horiek gure etekin fisikoa eta mentala urritu dezakete. Horien artean daude eserita edo zutik ordu asko lan egitea, mugimendu errepikakorrak, estresa, zama mentala eta nekea.\nPertsonak dira enpresa eta erakundeetako aktiborik baliotsuena. Garrantzitsua da pertsonak indartsu, osasuntsu eta motibatuta egotea. Hori da bide bakarra enpresa urrutira iristeko eta bere helburuak lortzeko.\nLan Ongizateko Programak\nEgoera fisikoak eta mentalak produktibitatean, etekinean, lan-giroan, absentismoan, segurtasunean, prebentzioan eta irudi korporatiboan (besteak beste) eragina duen edozein erakundetan, Lan Ongizateko programek onura garrantzitsuak dakartzate:\nAbsentismoa eta osasunarekin lotutako kostuak murriztea.\nLaneko gogobetetasuna areagotzea, giroa eta harremanak hobetzea.\nLan-indar egonkorragoa, talentua atxikitzea.\nLangileen interesak erakundearen interesekin bat egitea.\nLantaldeen kohesioa erraztea eta etekina areagotzea.\nErakundeak proiektatzen duen kanpoko eta barruko irudia hobetzea.\nErakundearen enpresa-erantzukizun soziala ikusgai jartzea.\n“SASOIA” “osasun ona, indarra” da. “SASOIAN EGOTEA” “gorputzaldi onean” egotea da. Termino horietatik abiatuta sortu da SASOI Bienestar Laboral/Lan Ongizatea.\n“Mens sana in corpore sano” eta “ariketa sendagaia da” premisak oinarri hartuta, ariketak osasun fisikoaren eta mentalaren gainean dituen onurak frogatzen dituzten azterlan ugarik dakarten informazioarekin, SASOI Bienestar Laboral/Lan Ongizatean uste osoa dugu pertsonak eta enpresak indartzeko Ariketa Fisikoak duen boterean.\nHorregatik, sedentarismoa gaixotasun hilgarrien sorburu delako, eta frogatuta dagoelako ariketa fisikoak ondorio onuragarriak dituela gure osasunean eta aldartean, eta zentzu guztietan indartsuago egiten gaituela, SASOI Bienestar Laboral/Lan Ongizatean uste dugu jarduera fisikoa oso kontuan hartu beharreko aldagaia dela lan-ingurunean osasuna eta ongizatea sustatzeko programetan. Gainera, taldeko ariketa fisikoak beste faktore batzuk bultzatzen ditu, hala nola lankidetza, taldeen kohesioa eta lan-giro egokia.\nGiza gorputza mugitzeko dago diseinatuta, ez, ordea, idazmahai baten aurren edo zutik orduak eta orduak egoteko. SASOI Bienestar Laboral/Lan Ongizatea espezialista da jarduera fisikoak bizi-ohitura osasungarritzat txertatzen, eta horrek lanaren eta antolamenduaren ingurunean dakartzan onura guztiak helarazten.\nGure esku-hartzeak diseinatzean eta abian jartzean, zorrotz errespetatzen ditugu gure zerbitzuen hartzaile den enpresa edo erakundearen misioa, ikuspegia eta balioak. Gure ustez, enpresa edo erakunde bakoitza desberdina da. Hain zuzen, horregatik, gure proposamen guztiak bakarrak eta bestelakoak dira. Guztiak malguak dira eta aukera ematen dute enpresa edo erakunde bakoitzaren ezaugarri, itxaropen eta beharretara egokitzeko.\nGure interes nagusia da zerbitzuen hartzaile diren pertsonengan portaera osasungarriak sustatzea, betiere haien osasun-egoera, beharrak eta aldartea errespetatuz,\ngiza kapitala indartzeari lehentasuna emanda eta prozesu osoan zehar pertsonen eta erakundeen ondoan egonda.\nInposaketarik gabe egiten dugu lan, programetan eta esku-hartzeetan partaidetzaren borondatezkotasuna sustatuta, “derrigortasunik ezaren” ikuspegitik, baina gure indar eta baliabide guztiak jarrita pertsona guztien partaidetza, inplikazioa eta konpromisoa lortzeko, euren lanaren eta osasunaren beraren gaineko erantzukizuna onartzearen onurak ematen duen aukera baliatuta.\nEspezialistak arlo hauetan: Erakunde-psikologia, ergonomia, psikosoziologia aurreratua, aldaketaren kudeaketa, erakundeen eta pertsonen kudeaketa, esku hartzeko programen diseinua/ebaluazioa, coaching eta prestakuntza.\nEspezialistak jarduera fisikoan: Jarreraren berreziketa, ariketa zuzentzailea eta berregokitzapenekoa, birprogramazio abdominal hipopresiboa, pilates, yoga, entrenamendu funtzional pertsonala eta taldekoa, eremu eta instalazioen egokitzapena eta diseinua jarduera fisikoa egiteko.\nEspezialistak nutrizioan eta elikadura osasungarrian.\nBALORAZIO ETA DIAGNOSTIKOA\nBaloratu eta diagnostikatzen dugu: lanpostu, instalazio eta azpiegituren ezaugarriak aztertzen ditugu. Pertsona eta enpresen berariazko beharrak hautematen ditugu.\nEGOERAREN AZTERKETA ETA ESTRATEGIA\nAbiapuntuko egoera aztertzen dugu eta enpresa bakoitzari hoberen egokitzen zaion estrategia planteatzen dugu.\nJarraipena abiarazi, lagundu, gainbegiratu eta pertsonalizatzen dugu.\nNeurrirako esku-hartzeak eta barruko komunikazio-plana diseinatzen ditugu: helburuak, metodologiak, tresnak, faseak, ekintza zehatzak eta adierazleak definitzen ditugu.\nEmaitzak ebaluatzen ditugu, aurretiaz zehaztutako adierazleak aztertu eta interpretatuta.\nSASOI Bienestar Laboral/Lan Ongizatea eredu propio eta tresna espezifiko bat garatu du planteatutako helburuak gauzatzeko.\nGure eredua baliabide eraginkor eta seguruenetakoa da enpresetan eta gaur egungo mundu profesionalean bizi-kalitatea hobetzeko. Proposamen praktiko bat da, ez terapeutikoa, eta eskaintzen dituen baliabideak eguneroko bizitzan txertatzen direnean, bizi-kalitatean eta lan-giroan hobekuntza nabarmena lortzen da.\nSASOI Bienestar Laboral/Lan Ongizatearen ereduak egiten duen proposamenaren bitartez, lan-ingurunean pertsonen produktibitatea eta bizi-kalitatea areagotzea lortzen da: lantaldeen ongizatea handitzea, ezagutza sortzea, pertsonala fidelizatzea, lan-giroa nabarmen hobetzea eta laneko gaixotasunen eta absentismoaren ondoriozko kostuak murriztea. Laburbilduz, lan-jardun hobea lortzen da maila guztietan.\nLan-produktibitatean eragina duten arrisku-faktoreak HAUTEMATEN ditu.\nBizi-ohitura osasungarriak sustatu, hartu eta mantentzen ESKU HARTZEN du.\nOhitura berriak hartzen, taldeak indartzen, lan-giroa hobetzen eta gaixotasunei aurrea hartzen LAGUNTZEN du.\nLangileen osasuna hobetu eta mantentzeko estrategiak GARATZEN ditu.\nPortaera osasungarriak SUSTATZEN ditu.\nGiza kapitala indartzeari LEHENTASUNA EMATEN dio, ongizatera eta produktibitatera bideratuta.\nProgramak enpresaren kudeaketa estrategikoan TXERTATZEN ditu.\nEtekin txikiaren eta motibazioa galtzearen arazorako konponbideak PROPOSATZEN ditu.\nProzesu osoan zehar pertsonen eta erakundeen ONDOAN DAGO.\nAriketa fisikoa sustatu eta abiarazteko jarduera fisikoko programak.\nLanpostuko eten aktiboak eta lan-gimnasia, sistema muskuloeskeletikoaren patologiari aurrea hartzeko eta hobetzeko.\nEnpresa osasuntsuak kudeatzeko programak, lan-eremu osasungarrien diseinua, lan-inguruneko osasunerako sustapeneko/ekintzako programak.\nKomunikazioa, osasun psikofisikoaren autozainketa, gizarte-trebetasun aurreratuak, estresari aurre egitea.\nIndoor- eta outdoor-jarduerak, talde eta sailen etekina hobetzera bideratuak. Aisia osasungarriarekin lotutako ekitaldiak antolatzea\nBizi-ohitura osasungarriak hartzeko berariazko programak, elikadura/sukaldaritza osasungarria, atseden-ohiturak, deskonexiokoak eta erlaxaziokoak.\nOn-line eta erdi-aurrez aurreko prestakuntza ekintzak, bonifikazioekin batergarriak\nEduki pertsonalizatuak: zuzeneko ariketa saioak, langileentzako laguntza psikosoziala (banakakoa edo/eta taldekoa), elikadura osasuntsu tailerrak,…\nEnpresa bakoitzaren beharretara egokitutako fisioterapia zerbitzua\nPresentzia birtuala duten programak\nBarne komunikazio plana\nOn-line/zuzeneko 3 tailer\nEten aktiboak On-line\nSASOI APPrako sarbide mugagabea\nOn-line/zuzeneko 4 tailer\nZuzeneko on-line ariketa fisiko 24 saio\nNIRE ENPRESA, OSASUNTSUA DA\nOn-line/zuzeneko 6 tailer\nZuzeneko on-line ariketa fisiko 48 saio\n*INFORMAZIO GEHIAGO, PROGRAMA PERTSONALIZATUAK ETA AURREKONTUAK ESKATZEKO GURE FORMULARIOAN.\nLa salud de las personas que trabajan en tu empresa, influye directamente en “la salud de tu empresa”\nConocemos las consecuencias negativas del sedentarismo y del sedentarismo laboral sobre la salud.\nHoy, 6 de abril, se celebra el Día Mundial de la Actividad Física, con el objetivo de invitar...\nMantener el equilibrio hídrico en el organismo, también durante la jornada laboral, es fundamental para...\nTodos hemos oído hablar del sedentarismo y del estilo de vida sedentario, pero… ¿sabemos qué es el "sedentarismo laboral"?\nLos tiempos cambian, la tecnología avanza, las empresas innovan, las personas progresan. Estas navidades, ¿Te gustaría sorprender con un regalo de navidad diferente y especial?\nSASOITU ha participado en las Jornadas organizadas por APD y patrocinadas por OSALAN, “La Empresa Saludable: el bienestar como herramienta para gestionar la competitividad\nSASOITU participa los días 8 de noviembre en Donostia – San Sebastián, y el 28 de noviembre en Bilbao, en la “Jornada de Empresa Saludable: El Bienestar como Herramienta para gestionar la Competitividad”.\nEsta semana se celebra la Semana Europea de Seguridad y Salud en el Trabajo. Toda la información en este enlace.\n“El cuerpo humano está diseñado para moverse” Desde SASOI trabajamos con las pausas activas como una de las principales herramientas de la salud ocupacional para promover actividad física enfocada a mejorar movilidad\nSASOI Bienestar Laboral/Lan Ongizatea está adherido al movimiento «GOSASUN» de Innobasque.


Karrantzako Udala - Parque Natural de Armañon\nArmañongo Parke Naturala - Parketxea\nArmañon, 2006ko irailaren 19an Parke Naturala deklaratua, Bizkaia probintziatik zeharo zabaltzen den bakarra da.\nParke Naturaleko mugetan, Karrantza eta Agüera ibaiek inguratuta, Ranero eta Jorrios kareharri trinkoak kokatzen dira. Zona karstiko hauek 200 koba eta sima baino gehiago dituzte beren barnealdean, ondare geologikoa nabarmena osatzen dutenak, Pozalagua Kobazuloa eta Karlistaren Torka lehenak izanik.\nParkeko erdiko gailurrak erliebe leunezko hareharriez osatuta daude, Armañon mendia nabarmena izanik (856 m). Gaur egun ere, behi, behor eta ardien artzaintzaren parajeak dira, mendeen zehar paisaia hori sortuz.\nMendi-magaleetan , baso-plantazioak, uzta –zelaiak eta baso autoktonoak nagusitzen dira. Baso horren adibide moduan, Sopeñako artadia eta Remendón hariztia nabarmentzen dira.\nKarrantzako hego muturrean beste babestutako naturgunea bada, Ordunteko Mendiak, alegia. 10 kilometroko luzerako mendilerroa da, harana hegoaldetik ixten duena, Burgos probintziatik zerradituz.\nMendi hauetan, 1000 metroko altitude baino gehiagokoa izanik, 2 giro oso desberdin bereizten dira:\nZona altuak, txilardiek eta larreek osatuta, artzaintza-zona bezala erabiliak izan dira sekularki. Hezegune higroturbosoak ere badira, Euskadin paregabeko komunitate botanikoak eragiten dituzten inguru zingiratsuak.\nIbaiek hondeatutako aldapatsu hegalak pagadiez batez ere, gailenduta daude. Ibaien ertzean, ametzak (Quercus pyrenaica) eta galeria basoak ere agertzen dira.\nArmañon Parke Naturalaren eta ZEK Ordunteko Mendietako Interpretazio Zentroa. (Argazkia)\nArmañon Parke Naturalaren eta Ordunteko Mendietakoen Interpretazio Zentroa Pozalagua kobazuloaren ondoan ustiatu zen dolomia harrobiko birrintze antzinako geltoki zaharrean kokatzen da.\nZatoz gu bisitatzera eta aurkitu:\nKarrantza Harana, Ordunte Mendiak barreneko izugarrizko paronamikazko begiratokia.\nOrdunte Mendietako ezaugarriak, Armañon Parke Naturala, arraza autoktonoak, arkitektura, Karlista Torka…\n40 metroko lur azpiko galeria, non Karrantzaren ondare industriala ezagutuko duzun.\nAsteartetik igandera: 10:00tik – 14:00ra.\nUztailean eta abuztuan, egunero zabalik.\nTelefonoa: 946 56 00 79\nPosta elektronikoa: armanon.parke.naturala@bizkaia.eus\nInformazioa beste web orri batzuetan\nArmañongo Parke Naturaleko ekintzak (PDF 687KB)\nIraileko ekintzak Armañongo Parke Naturalean (PDF 502 KB)


Ataun of the Dead — Museo Zumalakarregi Museoa\nAriketa lotsagabe bat da Ataun of the Dead, gure historiaren mitoak zombie eta banpiroekin nahastea, garaian garaiko kupidarik gabeko kritika politikoa gaineratuz. Lotsagabea eta ausarta, gure historia aztertzeko haize freskoa dakarren auzolan zinematografiko hau. Ezagutzen ez duzuenentzako hona hemen lehenengo atala\nBaldarkeriaren mugan, umorea zorrotz, historia, zinea eta euskal kulturari etengabeko erreferentziak eginez, akats teknikoak akats, ondo pasatzeko borondate bortitza nabarmentzen da eszena bakoitzean. Hona hemen Joxean's Hileben, Ataun of the Dead filmaren bigarren atalaren trailerra\nBenetan eskertzen da gure historiari solemnitatea arintzen dion ikuspegi hau, aldi berean pertsonaiekiko errespetua nabarmentzen delako, gaiak sakonki dokumentatzerakoan eta, beraien neurrian, gertakizunak girotzean hartu duten lana biziki estimatzen dugulako. Honen lekuko dugu bigarren atalaren aurretik eskaini diguten elkarhizketa mitiko hau, Orain: Zumalakarregi. Xaho eta Zumaren arteko ustezko topaketa egungo gazteriari moldatua. Ez ezazue galdu!\nBideoak ikusiz honaino iritsi bazara, zalantzarik gabe datorren otsailaren 1an, arratsaldeko 7tan, Ormaiztegiko Zumalakarregi Museoan espero zaitugu Joxean's Hil Eben filmaren estreinaldian.


Xua eta bere gurasoak etxeratzeko aldarrikapenak hartuko du Atano pilotalekua : Irutxuloko Hitza\nXua eta bere gurasoak etxeratzeko aldarrikapenak hartuko du Atano pilotalekua\n'Motxilak gora' leloa izango du Atanoko ikuskizunak. (Argazkia: Sare)\nEspetxe legediak hala aginduta, Xuak Usurbilera joan beharko du, amonarenera, gurasoak Valentziako Picassent kartzelan utzita. Hain zuzen, igandean, urtarrilaren 19an Xuak hiru urte beteko ditu, eta, ondorioz, espetxetik atera beharko du. Sare herritarrak ekitaldi berezi bat antolatu du egun horretarako, Xuaren urtebetetzea ospatzeko, eta haur motxiladunen egoera salatzeko. Guraso bat edo biak espetxean dituzten haurrak izango dira jaialdiko protagonistak, eta haiekin izango da Porrotx pailazoa.\nMotxilak gora izena jarri diote jaialdiari, eta 11:30ean hasiko da, Atano pilotalekuan. “Haurrek urteak betetzen dituzten eguna pozgarria, koloretsua eta alaia izaten da. Hortxe aritzen dira txikiak euren urtebetetze egunerako falta diren loak ilusioz eta urduritasunez kontatzen. Xuaren hirugarren urtebetetzeak, ordea, badu berezitasun handi bat”, adierazi dute Sarekoek.\nEgitasmoaren aurkezpena egin zuten atzo Atano pilotalekuan, eta han izan ziren, besteak beste, Porrotx eta Maider Zabalegi musikari eta haur motxiladun izandakoa. “Igandetik aurrera Xua motxiladun haur bilakatuko da, eta gurasoekin hilean behineko bisitetan soilik egon ahal izango du. Horretarako gainera, Usurbildik Valentziarainoko 600km-ko bidaia luzea, arriskutsua, aspergarria eta garestia egitera behartuko dute”, azaldu zuten.\nGaur egun hemezortzi urte arteko 102 motxiladun haur-nerabe daude Euskal Herrian, eta Sarek “konbentzimendu osoz” aldarrikatu du “garaia dela eta posiblea dela motxila horien zamarekin bukatzeko”. Horretarako, uste dute gakoetako bat dela euren gurasoei aplikatzen zaizkien salbuespen neurriak eta salbuespen legedia bertan behera uztea. Olatz Lasagabaster y Patxi Uranga presoak dira Xuaren gurasoak, eta Sarek jakinarazi du biak etxean egoteko, nahikoa izango litzatekeela legedia betetzea: “Legedi arrunta aplikatuta posiblea baita baldintzapeko askatasunean Xuarekin batera etxeratzea, biek zigorraren hiru herena beteta dute eta”.\nEkitaldirako sarrerak salgai dira Sare Herritarraren webgunean, sei euroren truke. Egunean bertan ere erosteko aukera izango da, zortzi euroan.


Alemaniak, bere izena Alemaniako Errepublika Federal gisa aipatzen da iturri ofizialetan, Errepublika Parlamentario Federalaren forma hartu du eta bere hiriburua Berlin da. Biztanleria kontuan hartuta, herrialdeko biztanleria osoa, gutxi gorabehera 81,000,000 biztanle, Alemaniako herritarren% 87,5, Turkiako herritarren% 6,5 eta beste nazioetako herritarren% 6 adierazten da. Herrialdeak euro € erabiltzen du bere moneta gisa eta nazioarteko telefono kodea +49 da.\nBigarren Mundu Gerraren ondoren, Estatu Batuak, Britainia Handiko eta Frantziako okupazio eskualdeek bat egin zuten eta Alemaniako Errepublika Federala, 23ko maiatzaren 1949an sortu zen, eta Alemaniako Errepublika Demokratikoa, Ekialdeko Alemania gisa adierazi eta 7ko urriaren 1949an sortu zen. , elkartu eta Alemaniako Errepublika Federala sortu zuen 3eko urriaren 1990an.\nAlemania Erdialdeko Europan kokatutako herrialdea da. Danimarka iparraldean, Austria hegoaldean, Txekiar Errepublika eta Polonia ekialdean, eta Herbehereak, Frantzia, Belgika eta Luxenburgo mendebaldean. Herrialdearen iparraldean Ipar itsasoa eta Baltikoa daude eta hegoaldean Alpeetako mendiak, herrialdeko punturik altuena Zugspitze delarik. Alemaniako geografia orokorra kontuan hartuta, ikusten da erdialdeko zatiak gehienetan basoak direla eta lautadak handitzen doazela iparralderantz goazen heinean.\nKlima epela da herrialde osoan. Ipar Atlantikoko mendebaldeko haize hezea eta korronte beroak klima epelak eragiten ditu. Esan daiteke klima kontinentala eraginkorragoa dela herrialdearen ekialdera joan ahala.\nAlemania kapital indartsua, merkatu ekonomia soziala, langile kualifikatu ugari eta ustelkeria tasa oso baxuak dituen herrialdea da. Bere ekonomia sendoarekin, esan dezakegu Europa dela lehena eta mundua laugarrena dela. Frankfurteko Europako Banku Zentralak kudeatzen du diru politika. Herrialdeko industriagune garrantzitsuenei erreparatuta, automobilgintza, informazioaren teknologiak, siderurgia, kimika, eraikuntza, energia eta medikuntza bezalako arloak nabarmentzen dira. Gainera, herrialdea herrialde aberatsa da, potasio burdina, kobrea, ikatza, nikela, gas naturala eta uranioa bezalako baliabideak dituena.


elkartasuna – Euskal Herria ★ Donbass Elkartasun Komitea\nDecenas de personas se juntaron este domingo por la noche en la madrileña Puerta del Sol para mostrar su apoyo y pedir la completa absolución de los cargos de los…\nBergarako hitzaldiaren kronika\nAbenduaren 26an Euskal Herria-Donbas Elkartasun Komiteko bi kidek Bergarako Gaztetxera joan ziren Novorossiaren inguruko hitzaldi bat ematera. Bergarako Gaztetxeak antolatutako hitzaldira 30 pertsona baino gehiago hurbildu ziren. Entzuleek galdera eta…\nOdessa. Carlos Palominori omenaldia\nKulikovo Pole-n (Odessa), maiatzaren 2an naziek 48 pertsona erail zituzten Sindikatuen Etxearen aurrean, ekitaldi antifaxista bat burutu zen azaroaren 9an. Bertan elkartasuna helarazi zitzaien antifaxista guztiei eta keinu berezi bat…\nUn navarro, en primera línea de fuego en la lucha por la independencia de Donetsk y Lugansk\nSe fue hace un mes al Dombás a luchar por la independencia de Donetsk y Lugansk. Lo dejó todo para echarse un fusil al hombro y quiere rememorar así a…\nAthletic-Xajtar Donetsk: elkartasun eta borroka eguna antolatu da Bilbon\nDatorren asteazkenean, Irailak 17an, Txapeldunen ligako Athletic – Xajtar Donetsk (ФК Шахтар Донецьк) partida dela eta, elkartasun eta borroka eguna antolatu da Bilbon. Xajtar Donetsken taldea 1936. urtean sortu zan,…


Hainbat edukiontzi jarri dira arropa eta oinetakoak biltzeko - Berriobeitiko Udala\nHainbat edukiontzi jarri dira arropa eta oinetakoak biltzeko\nIruñerriko Mankomunitateak, Udalarekin elkarlanean, hainbat edukiontzi jarri ditu arropa erabilia eta oinetakoak biltzeko. Zerbitzua Emausko Trapuketariekin batera kudeatuko da. Edukiontzietan utzitakoa Berriozarrera eramanen da, bertan nabe berria baitute Emausko Trapuketariek. Han, materiala aukeratuko da, aprobetxamendura eta birziklapenera bideratu baino lehen.\nHona hemen zer tokitan paratu edo paratuko diren arropa eta oinetakoak biltzeko edukiontziak: Aitzoainen (San Migel plaza zk.g.), Añezkarren (Añezkarko sarrerako bidegurutzean), Berriobeitin (Purificación kalea, igerilekuen ondoan) eta Berriogoitin (Sta. Eulalia, 48).\nIruñerriko Mankomunitateak, bestalde, arropa eta oinetakoak biltzeko edukiontzi bat jarriko du Artika Berrin (Maiatzeko Plazako Amak, 39, Capraboko edukiontzi gunean).\n← (Castellano) CASA RURAL CORTEA\nEskatu 5. edukiontziko giltza Udaletxean →


Laugarren urtez jarraian, ekintzaileei laguntzeko deialdia abian jarri du LANBIDE-Euskal Enplegu Zerbitzuak.\nLaugarren deialdi honek, arreta berezia jarri du 30 urtez azpikoengan eta emakumeengan eta baliabide ekonomiko handiagoa jarri dute kolektibo hauentzat. Balorazio irizpideetan puntuazio handiagoa jasoko dute 30 urtera heltzen ez direnek eta emakumeek.\n- Enpresa-ideia garatzeko: 1.000 euro 30 urte edo gehiago dituen gizonezkoarentzat eta 1.150 euro emakumea bada; eta 1.150 euro eta 1.300 eurokoak 30 urtez azpikoentzat.\n- Enpresa proiektua martxan jartzeko: 1.500 euro 30 urte edo gehiago dituen gizonezkoarentzat eta 1.725 euro emakumea bada; eta 1.725 euro eta 1.950 eurokoak 30 urtez azpikoentzat.\nEskaera aurkeztu ahal izateko, derrigorrezko baldintza izango da aurretik OARSOALDEA Garapen Agentziarekin tutorizazio prozesu bat abian jarri izana. Eskaera egiteko, ezinbestean, ekainaren 15ean, asteazkena, eguerdiko hamabietan Oarsoaldearen Oiartzungo bulegoan egingo den tutorizazio-hasiera eta diru-laguntzen aurkezpen-bileran parte hartu beharko da (Astigarragako bidea 2 – 2. solairua. Mamut merkatalguneko bulego eraikina).\nBetebeharrei, prozedurari, eskaerari eta abarrei buruzko informazio gehiago www.oarsoaldea.eus webgunean edo Enpresa Txikiei Laguntza Sailarekin harremanetan jarriz, 943.494.129 telefonoan edo asalaberria@oarsoaldea.eus edo esusperregi@oarsoaldea.eus helbidera idatziz.


Mercadonaren dohaintza Ciudad Realen, 2021 - Mercadona\nMercadonak 10.000 kilo premiazko produktu eman dizkio Ciudad Realeko Elikagai Bankuari\n2021ko irailaren 22a\nKonpainiak indartu egin du Ciudad Realeko Elikagai Bankuarekin duen lankidetza, premiazko produktuak emanez.\nMercadonak lankidetzan dihardu Erkidegoko 12 jantoki sozialekin, elikagai-bankuekin eta eskualdeko beste erakunde sozial batzuekin, hala nola Cáritasekin eta Gurutze Gorriarekin.\nMercadonak 8.300 erosketa-orgaren pareko dohaintza egin du eskualdean, aurreko urtean emandakoaren halako bi.\n2020an, konpainiak 500 tona premiazko elikagai eman zituen Gaztela-Mantxan bakarrik.\nMercadona supermerkatu fisikoen eta onlineko salmentako konpainiak bere Eredu Arduratsua sendotu du COVID-19 gaitzak eraginda herrialdeak bizi duen egoera berezian. Ildo horretan, konpainiak 500 tona premiazko produktu baino gehiago banatu zituen 2020an eskualdeko hainbat erakunde sozialen artean, eta orain 10.000 kilo premiazko produktu baino eman dizkio (esnea, lekaleak, olioa, kontserba eta abar) Ciudad Realeko Elikagai Bankuari, bizi dugun egoera bereziki zail honetan behartsuenen premiei erantzuteko.\nJosé Ruiz Mercadonaren Gaztela-Mantxako Kanpo Harremanetarako zuzendariak hau nabarmendu du: “Konpainiak, behar handiena duten kolektiboen ondoan egoteko konpromiso irmoan, bere Eredu Arduratsua indartu du, eta elkarlanean jardun du Gaztela-Mantxako elikagai-bankuekin eta jantoki sozialekin: 2020an, 500 tona elikagai baino gehiago eman zizkien. Bizi dugun egoera berezi hau oso aldakorra da, eta bizkorrak izan behar dugu gure erabaki eta planteamenduetan, helburu bakar bat izanik: egin behar den guztia egitea bizi dugun konplexutasun handiko egoera berezi honetan premiarik handiena duten eskaerei erantzuteko”.\nBestalde, Segundo Alcazarrek, Ciudad Realeko Elikagai Bankuko lehendakariak, eskerrak eman dizkie Mercadonako arduradunei elikagaiak emateagatik, dohaintza horiek erakusten duten elkartasuna eta gizarte-konpromisoa nabarmendu ditu, eta adierazi du oso lagungarria izango direla Elikagai Bankuak artatzen dituen elkarteei laguntzeko.\n2020an Mercadonak aurreko urtean halako bi eman du produktutan, 8.300 erosketa-orgaren pareko dohaintza, jantoki sozialekin duen lankidetzaren bidez, konpainiak presentzia duen eskualdeko elikagai-bankuei, Gurutze Gorriari eta Cáritasi laguntzeaz gainera.\nGizarte-ekintza jasangarriko politika bat, Mercadonaren enpresa-erantzukizun sozialean integratua\nMercadonak gizartearekiko dituen konpromisoetako bat da gizarteari itzultzea gizartetik jasotzen duenaren zati bat. Horretarako dauka, hain justu ere, Erantzukizun Sozialeko Plana, zeinak hainbat jarduera-ildo jasangarriren bidez jorratzen baititu konpainiaren alderdi soziala eta etikoa, hazkunde partekatuaren aldeko jardunaren sendogarri guztiak ere.\nElikagai-dohaintzak egiteaz gain, 32 fundazio eta okupazio-zentrorekin lankidetzan jarduten da Mercadona, dendak trencadisezko muralekin apainduz. Desgaitasun intelektuala duten mila lagunek baino gehiagok egiten dituzte mural horiek.\nJasangarritasuna da Erantzukizun Sozialeko Planaren beste ildo estrategiko bat. Horretarako, Ingurumen Kudeaketako Sistema propio bat du, Ekonomia Zirkularraren printzipioetan oinarritua eta helburu hauek dituena: logistikaren optimizazioa, energia-efizientzia areagotzea, hondakinak kudeatzea, modu jasangarrian ekoiztea eta plastikoa murriztea.\nIldo horretatik, Mercadona, bere Totaler Hornitzaileekin batera, 6.25 Estrategian lanean ari da 2025ean helburu hirukoitz bat lortzeko: plastikoa % 25 murriztea, plastikozko ontzi guztiak birziklagarriak izatea, eta plastikozko hondakin guztia birziklatzea. Gainera, lanean ari da Hiri Banaketa Jasangarriaren Proiektua garatzen eta gure hirietako airearen kalitatea hobetzen, kamioi eta furgonetak higiarazteko teknologia garbiagoak eta eraginkorragoak erabiliz.\nBestalde, 2011tik, Nazio Batuen Mundu Hitzarmeneko bazkide da; hitzarmen horrek giza eskubideen, lan-arauen, ingurumenaren eta iruzurraren aurkako borrokaren oinarrizko balioak jasotzen ditu.\nSegundo Alcazar Ciudad Realeko Elikagai Bankuko lehendakaria eta José Ruiz Mercadonaren Gaztela-Mantxako Kanpo Harremanetarako zuzendaria.\nMercadonak bere Entsaladillen eta Alioli Pataten errezetak berritu ditu\nMercadonak olagarro egosia prestatzeko errezeta tradizionalaren alde egiten du


Aurrekoa Apirila 20 Ostirala Hurrengoa\nApirila 20 • 18:00 • Loiola K.E. (Loiola-Martutene) Haurrak\nApirila 20 • 17:30 • Casares K.E. (Altza-Larratxo) Haurrak\nApirila 20 • 18:00 • Intxaurrondo K.E. (Intxaurrondo) Haurrak\nApirila 20 • 19:00 • San Telmo Museoa (Parte Zaharra) Kultura +\nApirila 20 • 20:00 • Intxaurrondo K.E. (Intxaurrondo) Kultura +\nApirila 20 • 19:00 • Euskara +\nApirila 20 • 17:30 • Tailerrak\nApirila 20 • 17:30 • Tabakalera Tailerrak\nApirila 20 • 18:00 • (Morlans) Euskara +